
I. 

De Catulli et Lesbiae amore. 

De Catulli Lesbia nostra aetate duo potissimum uiri docti 
de Catullo bene meriti, Mauricius Hauptius [obs. crit. p. 8] 
et Ludouicus Schwabius [quaest. Catull. p. 56sqq.], et ille 
quidem perbreuiter et nullis additis rationibus, hic autem 
larga amplaque disputatione usus, ita quaesiuerunt ut ean- 
dem atque Clodiam istam quadrantariam Ciceronis potissimum 
pro Caelio oratione infamatam affirmarent. sed Schwabii ar- 
gumentationem cum non una ab parte uiderent infirmam, po- 
stea impugnauerunt Guilelmus Vorlaenderus ['de Catulli ad 
Lesbiam carminibus' Bonnae 1864], T. T. Kroonius ['quaestio- 
nes Catullianae' Lugd. Batau. 1864] et, qui horum argumenta 
complexus est,. Alexander Riesius [in Fleckeiseni annal. a. 
1872 p. 747 sqq.]. quos cum obloquendi studio nimis abreptos 
ea negare quae negari nullo modo debuerunt, haud pauca 
autem in hac quaestione adhuc admodum dubia uiderem, hinc 
primo horum aDalectorum capiti materiam esse uolui. 

Recte autem Kroonius Riesiusque Schwabii disputationem 
eo maxime laborare intellexerunt quod ille quae probanda 
erant iam probata posuit atque Clodiam quadrantariam a 
Catullo Lesbiae nomine ficto significatam esse affirmans (ipsius 
utor uerbis) Lesbiae et Catulli amorem cum perpetua Clodiae 
comparatione enarrauit. hoc enim pacto perfacile fieri potuisse 
ut multa ille inferret aliena multa adraisceret dubia, quis est 
quin intellegat? unicam igitur uiam, qua in re tam incerta 

ad uerum perueniri possit, eam ingrediamur oportet ut ex 
ipsius poetae carmmibus inlerpretatione quam accuratissima 
eruamus certam de Lesbiae condicione moribus ingenio deque 
amoris qui inter eam et Catullum erat uicissitudinibus noti- 
tiam. tum demum disquirere licebit num Catullianae Lesbiae 
imagini conueniat cum ea quae de Clodia quadrantaria nobis 
tradita est. 

Iam ut certo disputatio nostra fundaraento innitatur, enu- 
meranda sunt quae ad Lesbiam pertineant carmina. cuius no- 
men prae se ferunt c. V. VII. XLIII. LI. LVIII. LXXII. LXXIX. 
LXXXUI. LXXXVII et LXXV. XCII. CVII. porro ad Les- 
biam certe referenda sunt, licet eius nomen non contineant., 
c. II et III [cf. Martialis VII 14 et XIV 77]; VIII et XXX VII 
[cf. LVHI 3 et LXXXVII 1] , LXX [cf. LXXII] et LXXVI 
[cf. u. 13]. — alia poematia num ad Lesbiam pertineant in- 
fra uidebimus; nunc hoc unum addam, carmine LXVIIP *) non 
posse aliam mulierem celebrari quam Lesbiam. quod a sen- 
tentiae Schwabianae impugnatoribus nimis cupide negatum 
est, cum intellegerent illi ab hoc carmine pendere omnem de 
Lesbiae persona disputationem. quid enim? cum Catullus, ut 
erat homo sincerus idemque calidus, quaecumque ei accide- 
runt siue mala siue bona, ea uersibus exprimeret, plane ut 
de eo dicere liceat quod de Lucilio Horatius [sat. II 1, 30sqq.] : 

ille uelut fidis arcana sodalibus olim 
credebat libris, neque si male cesserat usquam 
decurrens alio neque si bene; quo fit ut omnis 



*) numquam perspexi quomodo Lachmannum secuti Hauptius et 
L. Muellerus c. LXVIII unum indiuisumque habere potuerint, cumomnia cla- 
ment duo esse carmina plane diuersa. nolo hic causas totiens prolatas 
necdum refutatas repetere, hoc adiecisse contentus, cum ter codices 
quasi intento digito demonstrent ei, ad quem c. LXVIIlb datum sit, Allii 
fuisse nomen, etiam quarto loco [u. 66] librum omnium optimum Oxo- 
niensem 'AJliiis' praebere, non quod Sangermanensis eiusque asseclae 
tradunt, 'Manlius'. 



5 

uotiua pateat ueluti descripta tabella 
uita senis, 

eodem, inquam, animo cum^Catullus omnes uitae casus car- 
minibus crederet, num credibile est eum tanto amore quantum 
c. LXVIII prae se fert adamasse puellam nescioquam, cuius 
nunc quidem nullam in illius poeinatis commemorationem inue- 
niamus ? nihil enim proferunt qui librum Catullianum mancum 
atque lacunosum ad- nos peruenisse contendunt, quippe qui 
unius uel duorum foliorum in archetypo Ueronensi fecerit ia- 
cturam. neque magis apud me ualet eorum sententia qui, 
quia Ouidius [trist. II 429 sq.] dixit 'nec contentus ea (Lesbia) 
multos uulgauit amores, in quibus ipse suum fassus adulteri- 
umst', idcirco uel complura carmina amatoria periisse uel 
c. LXVIIP ad aliam quandam mulierem referendum esse aiunt. 
Ouidius enim pro loci argumento tres quattuorue Catulli amo- 
res dicere potuit 'multos'. scimus autem ex ipso Catulli li- 
bro, eum et Ipsitillam et Aufilenam et Ameanam per aliquod 
tempus in deliciis habuisse: sed erant eae meretriculae leuis- 
simae, sed solam libidinem explendi causa rem cum eis habuit 
poeta (ita enim intellegenda est uox Ouidiana 'adulterium' ; 
cf. Hor. od. I 33, 9; 36, 19 alia). iam mihi legas uersus ad 
mulierculas istas datos : perspicies profecto quam plane diuer- 
sum amorem spirent ab eo quem ad Lesbiam missi. nimirum 
Lesbia erat unica femina quam sincere et ex animo dilexerit 
Catullus : in hac non solum formam corporis, sed etiam animi 
ingeniique bona admiratus est. quod ipse uersibus suauissimis 
expressit [c. LXXII]: 

dicebas quondam solum te nosse Catullum, 

Lesbia, nec prae me uelle tenere Jouem. 
dilexi tum te non tantum ut uulgus amicam, 

sed pater ut gnatos diligit et generos. 

de quibus uersibus, quos non intellexerunt Kroonius [p. 125] 
et Riesius [p. 753], recte iudicauit Westphalius [p. 115]. ita- 
que cum nulla appareat causa cur Catullo ipsi saepius fatenti 

* 

Lesbiam unam a se uere amatam esse diffidamus cumque 
nulla occurrat femina, ad quam carmen LXVIIP referre possimus, 
meo mihi iure sententia eorum stare uideor qui puellam car- 
mine illo celebratam esse Lesbiam dixerunt. nam Riesium 
haec [p. 753] afferentem: 'esherrscht hier ein viel lasslicherer 
Ton, vielmehr die Gesinnung des 'leben und leben lassen' als 
dass es sich aus der Zeit der heissen Liebe zu Lesbia heraus 
leicbt erklaren und mit dem Ton der anderen Lesbialieder 
vereinigen liese' nihil plane moror ; nam prorsus aliter de hoc 
carmine et ego sentio et senserunt alii. 

His praemissis iam nihil obstat quominus Lesbiae cum 
Catullo araorem accuratius persequamur. fuisse eam mulierem 
nuptam ipsc poeta significat c. LXVHP», u. 51sqq. : 

nam mihi quam dederit duplex Amathusia curam 

scitis et in quo me torruerit geuere, 
cum tantum 'arderem quantum Trinacria rupes eqs. 

in his neque cur dolosa audiat Uenus intellegimus neque il- 
lud l quo in genere' satis apte positum est, nisi exclusis uul- 
garibus amoris generibus, scilicet in puellas ingenuas aut 
libertinas aut pueros, singulari quodam amore, scilicet feminae 
nuptae, se inilammatum dixit poeta. quod firmatur eis quae 
secuntur u. 143sqq. : 

nec tamen illa mihi dextra deducta paterna 
fragrantem Assyrio uenit odore domum, 

sed furtiua dedit muta munuscula uocte 
ipsius ex ipso dempta uiri gremio, 

conuinciturque loco Propertiano [IH 32, 87 sq.], cuius uim ad- 
huc non perspexerunt uiri docti: 

haec quoque Iasciui cantarunt scripta Catulli, 
Leshia quis ipsa notior est Helena. 

nuraquam profecto Propertius Lesbiam cum Helena potius 
quam cum alia quadam heroide comparasset, nisi illa nupta 
eademque celebri loco orta fuisset. quibus simul apparet a Ca- 
tulli uerbis illis 'ipsius ex ipso dempta uiri gremio' remouen- 

dam esse Riesii [p. 753] sententiam per se iam reiculam de 
nuptiis ut aiunt innuptis agi censentis. 

Quo tempore quoque modo Catullus cum Lesbia familia- 
ritatem contraxerit nos iam nescimus, nisi quod ex c. LXVHI b 
u. 157, de quo capite tertio agam, colligi potest Anserem 
poetam in Lesbiae domum duxisse adulescentem. restitisse 
per aliquod certe tempus feminam cupidi amatoris precibus, 
qui carminibus maximeque illo [c. LI] 'ille mi par esse deo 
uidetur' amorem ei declarauerat, ostendit c. LXXXHI: 

Lesbia mi praesente uiro mala plurima dicit: 

haec illi fatuo maxima laetitiast. 
mule, nihil sentis? si nostri oblita taceret, 

sana esset. nunc quod gannit et obloquitur, 
non solum meminit, sed, quae multo acrior est res, 

iratast, hoc est, uritur et coquitur. 

nam nihil omnino obstat quominus hos uersus intellegamus 
de Lesbia poetae amorem iterum iterumque professo subirata. 
ipse autem poeta nondum in amore potens quantis aestibus 
iactatus sit c. LXVHI b u. 53—56 declarat : 

cum tantum arderem quantum Trinacria rupes 
lymphaque in Oetaeis Malia Thermopylis, 

maesta neque assiduo tabescere pupula fletu 
cessaret tristique imbre madere genae. 

Mox Lesbia Catulli amorem amore respondens fidem ru- 
pit marito. et primo quidem quod in eorum amore seque- 
batur tempori aperte attribuenda sunt carmina H 'passer de- 
liciae meae puellae'; IU 'lugete o Ueneres Cupidinesque' ; V 
'uiuamus, mea Lesbia, atque amemus' ; VH 'quaeris quot mihi 
basiationes'. aperuerat autem amantibus domum suam, quo 
conuenirent exercerentque amores, Allius quidam, uir procul 
dubio nobili genere ortus [cf. LXVIIP 50 et Westphalius p. 97]. 
cui amoris ueri florido cum breue per tempus indulsisset poe- 
ta, accidit ut frater eius acerbo fato raperetur. quo dolore 
perculsus Catulius siue patris orbati consolandi siue urbe re- 

licta solitudinem petendi gratia Ueronam contendit. ubi 
quam longum per tempus commoratus sit incertum est; 
^sed ut tempus, ita artis poeticae studium paulatim leni- 
erunt saeuum eius dolorem. ipse autem unam tantum capsu- 
lam se Ueronam portasse secum [c. LXVIH» u. 36] innuit. 
quae quid continuerit facilis est coniectura. tunc enim Ueronae 
Catullus latine uertit Callimachi Trtexapov BeQovixrjs [c. LXVI] 
misitque praemissa epistula [c. LXV] Hortensio amico. iam se- 
data tristitia Romam rediturus scripsit ad Allium amicum in 
re incerta certissimum carmen LXVIIP, quo, si illud 'super 
alta uectus Attis celerei rate maria' excipias, non grandius dul- 
ciusque tulit poesis Catulliana. quod carmen, quamquam no- 
mine quidem ad Allium datum est, re uera tamen totum in 
Lesbiae laudibus exequendis uersatur. Allii enira amicitia per- 
specta officiosaque humanitas, qua ille amantibus miseris 
succurrit, iterumque preces pro eiusdem Allii coniugisque sa- 
lute gratiarum loco susceptae quasi lineae sunt quibus inclu- 
ditur Lesbiae amoris et temporis dulcissimi a poeta cum ea 
peracti imago coloribus uiuidissimis depicta. ad Allium igitur 
primi tantummodo uersus decem[41— 51] itidemque ultimi [149 
— 160] spectant; mediis autem uersibus [51 — 149] Catullus 
ita suum cum Lesbia amorem describit ut utrum affectum 
suauissimum an summam artis poeticae perfectionem magis 
admireris nescias. nam huius descriptionis singulae partes 
tanta cum cura expolitae sunt ut, quamquam non usque ad 
uersuum numerum sibi respondent (ut bonum architectum , ita 
poetam non mediocrem interdum quaedam neglegentia at- 
que davfifisiQia decet), tamen gratam iocundamque earum ae- 
quabilitatem habeas. hac quoque in re quin Alexandrinorum 
uestigia presserit Catullus non potest dubitari. cum autem 
Westphalius [p. 73 sqq.] de huius carminis artificiosa compositione 
meras protulerit nugas (bene eas a Rettigio, Catulliana II 
p. tlsqq., reiectas), meam libct proferre sententiam. initio 
autem carminis, ut iam dixi, ab Allii praedicatione [u. 41— 

51] sumpto postquam triste illud quo nondum felix fruebatur 
puella amata tempus commemorauit, mox in melius illud mu- 
tatum aperta amantibus tamquam refugio Allii domo [51—70], 
iam Catullus Lesbiam cum Laudamia [u. 70 — 131] comparat. 
quae comparatio nullam aliam ob causam instituta quam ut 
profundus illius amor quam maxime reddatur illustris, ut car- 
minis quasi domus interior est, ita in duas partes discinditur 
interiecta fratris mortui commemoratione [uu. 91—101]. hos 
igitur uersus quasi pro intimo domus recessu habere licet. eo 
autem quod interposita de fratris morte acerba digressione Lau- 
damiae historiam inceptam disrupit, hoc mihi uoluisse uidetur 
Catullus ut morte illa suum quoque cum Lesbia amorem olim 
diremptum esse signiticet. iaiu uero poeta ad carminis cursum 
institutum reuersus non potuit pertexere Laudamiae cum Lesbia 
comparationem nisi ita ut seruata partium aequabilitate triginta 
uersibus [70—101] opponeret triginta alteros [101 — 131]. ita- 
que quod in hanc partem nonnulla intulit plane aliena quod- 
que eam longius quam pro nostro qui nunc sumus gustu ex- 
tendit, facile ex ista symmetriam seruandi necessitate excusa- 
bimus. depicto hoc modo Lesbiae amore iterum uiginti prope 
uersibus [131—149] ad ipsam dominam reuersus in tempore 
futuro [u. 136 feremus] depingendo commoratur seque utpote 
in muliere nun iustis nuptiis secum iuncta non nimis rigidum 
et seuerum morum illius custodem fore affirmat. denique 
[u. 149 — 160] in Allio, ut initium, ita finem carrainis facit. 
deprehendimus igitur hanc singularum partium rcsponsionem : 
40—51 (51—70 [(71—91) + (91-101) — 101—130] 

131—149) 149—160. 
Quid autem sibi uult carmen LXVIII b ad Allium ita da- 
tum et in gratiis Allio agendis ita uersatum ut tamen omnia 
ad unius Lesbiae laudes atque praedicationem contendant? 
nimirum Catullus Romam se reuersurum esse cum Allio, tum 
uero Lesbiae nuntiat. sed quominus misso carmine illo perga- 
mus prohibent eius u. 135sq.: 

quae tamen etsi uno non est contenta Catullo, 
rara uerecundae furta feremus herae. 

habent enim haec uerba quod mirere. num Catullus iam ante 
Romae adhuc degens Lesbiae perfidiam expertus erat? talem 
sententiam ne sequamur uetat indolis naturaeque Catullianae 
contemplatio. ex quo enim tempore Lesbia ut olim uiro, 
ita amatori quoque fidem laeserat, hic licet reconciliatus num- 
quam iniuriae a puella unice amata sibi inlatae adeo oblitus 
est ut carmina eundem quem c. II, III, V, VII amorem sin- 
cerum spirantia ad eam daret. talem autem amorem adhuc 
spirat illa carminis LXVIIP pars pulcherrimis quique uere 
oculos pascant coloribus sparsa, qua Lesbiam cum Laudamia 
contulit. quomodo nos haec inter se pugnantia iungemus? 
ita, puto, ut Ueronam rumorem de Lesbiae perfidia adlatum 
esse statuamus. haec igitur uersuum illorum euadit sententia : 
quamquam puellam meam audiui me uno non esse contentam, 
tamen Junonis instar illius furta patienter feram, modo famae 
parcat raraque peccet. sunt autem haec uerba ut eius qui 
rumores spernat neque ut ueros eos credat a se impetrare 
possit, ita eiusmodi ut ad fidem seruandam leniter uelint ad- 
monere. ceterum hoc quoque unde rumores istos acceperit Ca- 
tullus, coniectura possumus adsequi. carmine enim LXVIII», 
quo Manlio amico respondet, u. 27 sqq. haec legimus : 

quare quod scribis Ueronae turpe Catullo 

esse, quod hic quiuis de meliore nota 
frigida deserto tepefactet membra cubili, 

id, Manli, non est turpe, magis miserumst. 

in quibus uerbis nihil curamus interpretes uoculam 'hic' ad 
urbein Romam, unde scilicet Manlii epistula sit missa, refe- 
rentes, cum non possit illa referri nisi ad id quod proxime 
praecedit 'Ueronae'. quam autem causam fuisse dicemus ut 
Manlius, uir amissa coniuge [uu. 1 — 6] tristitiae maerorique 
traditus, Catullum ne amplius degeret Ueronae adhortaretur, 
quippe quo in oppido mores adhuc antiqui uigerent neque 

iuuenem urbis luxuriae uoluptatibusque assuetum ullae iuua- 
rent deliciae? cuius equidem consilii non aliam uideo causam 
nisi hanc ut amicus amico quam celerrime Romam redeundi t 
auctor existeret, cum Lesbiae animum ad alios amores incli- 
nare uideret. tales hortatus si Manlii epistulae infuisse sta- 
tuis, iam melius intellegitur Catulli responsum. — itaque trium 
carminum Ueronae scriptorum LXV, LXVIII» et LXVIII l> haec 
est series: id quod medium optinet locum tum cum Catullus 
dolori saeuissimo tam cari capitis adempti plane indulgeret, pri- 
mum autem tum cum et tempore et poesis [c. LXVI] exerci- 
tatione dolor ille paulum posuerat, ultimum denique tum cum 
consilium Romam redeundi poeta agitaret compositum est. 

Sed istos de Lesbia rumores, quos Ueronae aspernatus 
erat, ueros esse Romam reuersus Catullus non sine acerbo 
dolore agnouit. cum enim puellam ut more solito conuenirent 
rogasset, illa recusauit. tum uero poeta ira atque indigna- 
tione correptus carmen VIII ad eam misit: 

miser Catulle, desinas ineptire 
et quod uides perisse perditum ducas. 
fulsere quondam candidi tibi soles, 
cum uentitabas quo puella dicebat 

amata uobis quantum amabitur nulla. 6 

ibi illa multa tum iocosa fiebant, 

quae tu uolebas nec puella nolebat: 

fulsere uere candidi tibi soles. 

nunc iam illa non uult: tu quoque, inpotens, noli 

nec quae fugit sectare nec miser uiue, 10 

sed obstinata mente perfer, obdura. 

uale, puella; iam Catullus obdurat 

nec te requiret nec rogabit inuitam : 

at tu dolebis, cum rogaberis nulla. 

scelesta, uae te! quae tibi manet uita! 15 
quis nunc te adibit? cui uideberis bella? 
quem nunc amabis? cuius esse diceris? 
quem basiabis ? cui labella mordebis ? 
at tu, Catulle, destinatus obdura! 

quo de carmine nemo fere recte iudicauit. scriptum autem 
esse illud a Catullo Romam reduce ostendit cum beati illius 
temporis in Allii dOmo peracti [u. 4—8] recordatio , in quo 
praedicando etiam id quod tempore proxime antecedit c. LXVIIP 
multum est, tum uero temporis praesentis et praeteriti oppo- 
sitio. cum enim u. 3 'quondam' et u. 9 'nunc' legamus, no- 
stro iure ubinam per medium tempus poeta sit commoratus 
quaerimus. cui quaestioni non uideo equidem quomodo aliter 
queat responderi quam ut iter Ueronense medio illi tempori 
attribuamus. ceterum mirum est quantas de uersibus illis 
nugas protulerit Riesius, qui ex carminibus VIII, XXXVII et 
LVIII haec concludit [p. 752] : 'dies Alles zeigt das Bild gros- 
ser Durftigkeit; es ist die nur durch des Dichters gltihende 
Liebe frnher idealisirte Existenz einer femme entretenue, die 
nun, nachdem ihr Beschutzer sie verlassen, der aussersten 
Noth und dem tiefsten Verkommen anheimfiel'. atque de c. 
XXXVII et LVIII postea uidebimus: quod ad carmen supra 
adlatum attinet, quaeras ex Riesio num legere et intellegere 
didicerit. nam uerbis illis [u. 9] 'nunc iam illa non uult' 
hoc luce fit clarius, non Lesbiam a Catullo, sed Catullum a 
Lesbia fuis>:e desertum. deserere autem atque fugere amato- 
rem cupidum eundemque diuitem, num meretriculae est ege- 
nae ? et quam inepte ad talem feminam dati essent uersus isti 
'quis nunc te adibit? cui uideberis bella?' eqs! quae loca 
quasi clamaut ridiculam illam de Lesbiae condicione meretricia 
opinionem furcilla esse expellendam. ceterum uersiculi 16— 
18, siqui alii, hoc etiam ostendunt carmen octauum eo tem- 
pore esse scriptum, quo Catullus nondum alios Lesbiae ama- 
tores tamquam aemulos impugnare erat coactus. nam si iam 
antea alium quendam a Lesbia in amore sibi praelatum co- 
gnosset, numquam hercle uersus illos adiecisset. quos non 
potuit mittere nisi ad matronam scilicet honestam (quam qui- 
dem putabat), cui certi quos transilire non licuit fines obiccti 
essent quaeque, utpote uiro inamato nupta, amatore misso iam 

uitam tristem actura uideretur. nimirum quanam de causa a 
Lesbia dcsertus sit Catullus adhuc nesciit: cuiuis autem rei 
quam puellae perfidiae adscribere uoluit discidium. — itaque 
meo mihi iure carmen octauum proximo post poetae Romam 
reditum tempori attribuere uideor. ceterum ita rectissime de 
illo iudicauit Hauptius [obs. crit. 2, 3]: 'in hoc dulcissimo 
carmine dum se reuocat poeta a misero amore, non tamen 
omnem spem recuperandi ea quae perierunt ita abiecit ut 
abiecisse uideri uult, nec tam obstinata mente obdurat quam 
de se praedicat. quare multus est in describenda relictae a 
se [?] puellae tristi solitudine atque in fine carminis iterum 
sese ut obduret adhortatur'. 

Mox, ut iam supra dixi, ueram qua Lesbia ab eo alienata 
est causam poeta perspexit: nimirum absentis amatoris oblita 
alterum in eius locum illa adsciuerat. cum autem non pauca 
Catulli carmina in aemulis quos iam abhinc in Lesbiae amore 
habuit exagitandis atque uexandis uersentur, nullum tamen 
uehementiorem, mihi quidem ut uidetur, dolorem prae se fert 
quam carmen LXXVII: 

Rufe, mihi frustra ac nequiquam credite amice 
(frustra? immo magno cum pretio atque malo), 

sicine subrepsti mi atque intestina perurens 
ei misero eripuisti omnia nostra bona? 

eripui8ti, eheu nostrae crudele uenenum 
uitae, eheu nostrae pestis amicitiae. 

quibus uersibus erant qui omnino negarent aemulum quendam 
tangi, cum tamen uerba 'omnia nostra bona' quonam alio 
quam ad Lesbiam referri possint non uideam. itaque Rufum 
quoque Lesbiae fuisse amatorem mihi quidem certissimum est. 
eripiendi autem uerbum noji potuit adhiberi nisi de eo qui 
primus Lesbiae erga Catullum fidem temptauerit. quo enim 
iure, amabo, si Rufum secundum uel tertium uel quartum 
post Catullum habuit Lesbia lectuli socium, vocabulo isto 
poeta utebatur? Rufum igitur eum fuisse censeamus opor- 

tet qui absente illo Lesbiae sibi conciliarit amorem. cui 
coniecturae meae egre^ie fauet obseruatio altera. ut enim 
omnes bomines per aliquod tempus certa uocabula certasue 
locutiones prae aliis habemus in deliciis, mox abicimus nouis- 
que locum damus, ita Catullum quoque per certum aliquem 
temporis tractum uidemus certis uerbis usum in eisque iterum 
iterumque repetendis admodum delectatum esse. hinc nobis, 
qui carmen LXXVII non multo tempore post LXVIII b scriptum 
esse sumimus, eo quod ibi quoque u. 158 uerbis 'omnia bona' 
Lesbia significatur non parum accedit auxilii. — hoc autem 
Catulli in aemulis quos postea complures erat habiturus im- 
pugnandis apparet artificium ut eos uel ob corporis mendas 
ridiculos redderet uel ob morum prauitatem contemptui daret. 
tanto enim mulieris deperditae amore incensus erat ut num- 
quam abiceret spem fore ut ad bonam illa rediret frugem. 
cuius artificii specimen exhibent carmina LXIX, quo Rufo hir- 
cus facete exprobratur, et LVIIH, quo cum despectissimae con- 
dicionis muliere rem habere insimulatur idem. 

Ceterum ut carmine VIII, ita LVIIII et LXIX poeta id 
quod uoluit consecutus est: nam Lesbia Rufo misso ultro iu 
gratiam cum illo rediit; cf. c. CVII: 

si quoi quid cupido optantique obtigit unquam 

insperanti, hoc est gratum animo proprie. 
quare hoc est gratum, quouis quoque carius auro, 

quod te restituis, Lesbia, mi cupido. 
restituis cupido atque insperanti, ipsa refers te 

nobis, o lucem candidiore notal 
quis me uno uiuit felicior aut magis bac res 

optandas uita dicere quas poterit? 

quod carmen gaudio Lesbiae sibi restitutae recenti poetam 
scripsisse patet. paulo enim post non sine acerba quadam 
illius perfidiae memoria ut persistat in fide admonet puellam 
carmine CIX. 

Quod modo de eorundera uocabulorum^ locutionumue in 
Catulli poematis eodem temporis spatio compositis repetitione 

■ 

dixi. ita potest in part.es uocari ut etiam carmen XXXVI ad 
Lesbiam non multum post datum esse demonstretur. quod 
ita se habet : 

Annales Uolusi, cacata charta, 

uotum soluite pro mea puella. 

nam sanctae Ueneri Gupidinique 

uouit, si sibi restitutus essem 

desissemque truces uibrare iambos, 5 
electissima pessimi poetae 
scripta tardipedi deo daturam 
infelicibus ustulanda lignis. 
et hoc pessima se puella uidit 

iocose lepide uouere diuis. 10 

nunc, o caeruleo creata ponto, 

quae sanctum Idalium Uriosque portus 

quaeque Ancona Cnidumque harundinosam 

colis quaeque Amathunta quaeque Golgos 

quaeque Durrachium Adriae tabernam, 15 

acceptum face redditumque uotum, 

si non inlepidum neque inuenustumst. 

at uos interea uenite in ignem, 

pleni ruris et inficetiarum, 

annales Uolusi, cacata charta. 20 
iam uerba [u. 4] 'si sibi restitutus essem' qui cum illis 
c. CVII, 4 4 quod te restituis, Lesbia, mi cupido' contulerit is 
non ibit infitias puellam c. XXXVI laudatam Lesbiam esse 
omnes habere probabilitatis numeros. — Lesbia igitur, si Ca- 
tullus sibi restitutus esset, tum uero pessimi poetae scripta 
pessima Uolcano se daturam uouerat. quod sane iocose ac 
lepide uouerat. nam pessimum poetam aut ego egregie fal- 
lor aut ipsum uoluit esse Catullum eadem usa ambiguitate 
qua Horatius [sat. II 1, 82sqq.] 'malum carmen' dixit, scilicet 
ut tamquam maledicentissimum eum perstringeret qui tam 
truces iambos, puta carminis octaui, in illam uibrauerat Ca- 
tullus autem cum bene illius leporem.perspiceret, quasi ue- 

scius esset in &ua carmina intendi crimen, iocose ut ad 
puellam iocosam uolusii, poetae re uera pessimi, annales uo- 
tum pro illa soluturos esse rescripsit. 

Huic porro tempori uindicandum est c. LXX: 

Nulli 8e dicit mulier mea nubere malle 

quam mihi, non si se Iuppiter ipse petat. 

dicit; sed mulier cupido quod dicit amanti 
in uento et rapida scribere oportet aqua. 

quaeritur autem quomodo u. 2 nubendi uerbum sit accipien- 
dum. quod enim poeta Lesbiam mulierem suam appellat, il- 
lud dicendi genus sequitur quo amatores puellis blandientes 
speciosa dare nomina solent. ut autem hoc ipsum mulieris 
uocabulum non minus atque id quod sequitur 'si Iuppiter ipse 
petat', ita amoris qui inter illos intercessit contemplatio nos 
uetant quominus nubendi uerbum translate positum putemus, 
quasi Lesbia tum primum se dare amatori uoluerit. itaque 
non de innuptis ut aiunt , sed de ueris nuptiis Lesbiam cogi- 
tasse censendum est. unde eius maritum tura temporis non 
iam inter uiuos fuisse comperimus. hinc autem simul intelle- 
gitur non posse c. LXX ante LXVIII b scriptum esse, quippe 
quo [u. 146] mariti illius tamquam uiui fiat commemoratio. 
porro cum neque ultimo in Catulli et Lesbiae amore tem- 
pori c. LXX possit attribui, quippe ad quod aperte c. LXXII 
'dicebas quondam solum te nosse Catullum' respiciat, proxime 
post amantium reconciliationem illud compositum statuemus. 
— ceterum Catullus, qui a Lesbiae fide suo iure male timeret, 
uersibus supra adlatis a nubendi consilio illam demouere uo- 
luisse uidetur. 

Quod Lesbia cum in gratiam rediret cum poeta promi- 
serat aeternum hunc fore amorem [c. CIX], id non sincere 
neque ex animo promiserat. mox enim iam non uno aut al- 
tero moecho contenta omnibus uulgare corpus coepit. parum 
quidem interest scire qua serie atque ordine uouis illa uaca- 
uerit amatoribus; uidetur tamen Gellius praecipue iterum 

Catulli turbasse amorem [cf. XCI u. 5 et 6]. certe Gellium 
omnium uehementissime plurimisque carminibus poeta inuehi- 
tur. praeterea Egnatium [c. XXXVII et XXXVIIII], Rauidum 
[XXXX], Lesbium [LXXVIIII], Quintium [LXXXII] ut Lesbiae 
adulteros insequitur. quos enumerasse sufficit, cum ab huius 
quidem disputationis proposito alienum sit in his sordibus 
diutius commorari. uno tantum de carmine paulo copiosius 
mihi agendum est. inde enim quod Lesbiam tam abiecte se 
gessisse uident, nonnulli Riesii de meretricia illius condicione 
opinioni forsitan patroni extiterint. bene autem distinguendum 
est inter feminam quae corpore faciat quaestum et eam quae 
effrenata libidine acta omnibus sese prostituat. ei autem qui 
ceteros qui amores cecinerunt poetas latinos, puta Ouidium 
Tibullum Propertium, bene habent cognitos, non ignorant 
quam multi sint illi in querelis de puellarum suarum assiduis 
nimiisque postulationibus. ipse quoque Catullus , cum postero 
tempore alios sectaretur amores, carmine XXXXI enormi pretio 
Ameanam sese uendituram eese acerbissime queritur [cf. et 
CX] ; sed in tot poematis ad Lesbiam datis de hac re ne uni- 
cum quidem uerbum reperitur. neque quidquam ad stabilien- 
dam sententiam Riesiauam ualet c. XXXVII: 

Salax taberna uosque contubernales, 
a pileatis nona fratribus pila, 
solis putatis esse mentulas uobis, 
solis Hcere, quidquid est puellarum, 

confutuere et putare ceteros hircos? 5 
an, continenter quod sedetis insulsi 
centum an ducenti, non putatis ausurum 
me una duceutos irrumare sessores? 
atqui putate: namque totius uobis 

frontem tabernae scorpionibus scribam. 10 
puella nam mi, quae meo sinu fugit, 
amata tantum quantum amabitur nulla, 
pro qua mihi sunt magna bella pugnata, 
consedit istic. hanc boni beatique 

omnes amatis, et quidem, quod indignumst, 16 

oranes pusilli et semitarii moechi ; 
tu praeter omncs, une de capillatis 
Celtis, uerose Celtiberiae fili, 
Eguati, opaca quem bonum facit barba 

et dens Hibcra defricatus urina. 20 

tantum enim abest ut cum Riesio summae egestatis imagi- 
nem in his uersibus agnoscam, ut plane contrarium ex eis 
eliciam sensum. nam cum Catullus summa cum indignatione 
contubernalibus hoc obiciat quod ipsi sint moechi pusilli et 
semitarii, quid aliud hinc sequitur quam Lesbiam non fuisse 
prostibulum semitarium ? quae quia erat puella nobilis, idcirco 
'boni beatique' illa fruebantur qui alias abiectissima sectabantur 
scorta. — idemque de carmine XI dicendum est. quod licet 
ad plane alium carminum xvxlov referendum sit, ut bene eui- 
cit Westphalius [p. 202]. tamen uno uerbo commemorabo eius 
uersus 16—20 l cum suis uiuat ualeatque moechis, quos simul 
complexa tenet trecentos, nullum amans uere, sed identidem 
omnium ilia rumpens' nihil omnino quo de meretrice cogitare 
cogamur continere, immo omnia ut feminae nobilis iuuenum 
amatorum caterua stipatae mente nobis formemus imaginem 
suadere. 

Itaque hoc mordicus tenendum est Lesbiam nobili loco 
fuisse ortam neque uero paupertate adactam, sed una solaque 
libidine furiatam ex matrona honesta paulatim euasisse eam 
quae scorti uilissimi more modoque uiueret. 

Ut autem in uiam redeamus, Catullus, postquam neque 
Lesbiam a uita impudica desistere et omnem suum in eius 
moechis impugnandis laborem frustra esse susceptum intellexit, 
tandem admonentibus amicis eam deseruit. quod quam aegre 
ille a se impetrarit quamque intimo eius cordi mulieris cor- 
ruptissimae amor insederit, demonstrat carmen LXXVI, quo, 
quod ad affectuum altitudinem attinet, pauca tulit antiquitas 
praeclariora. uidetur autem Caelius quidam Ueronensis ma- 
xime adhortatus esse poetam ut amorem indignum abrumperet. 



ioogR? 
J 



cf. c. C [u. 5sqq.]: l cui faueam potius? Caeli tibi. nam tua 
nobis per facta exhibita est unica amicitia, cum uesana meas 
torreret flamma medullas'. ad Caelium denique missum est 
c. LVIII, quo poeta summum suum puellae ad explendam li- 
bidinem plane se proicientis conteinptum declarat. 

En habes, lector beneuole, amoris qui inter Catullum et 
Lesbiam intercessit decursum ita descriptum, quemadmodum 
omnibus quae in hac quaestione momentum faciant causis dili- 
gentissime perpensitatis roihi quidera semper describendus est 
uisus. neque ueremur ne is qui longa poetae consuetudine 
in eius naturam indolemque penitus sese insinuauerit talem 
qualem mente concepi amuris illius imaginem a rerum natura 
esse alienam iudicaturus sit. quod autem nonnulla carmina 
[LXXXVI. LXXXXII] plane ab hac disputatione exclusimus, 
quippe quae cui in amore illo tempori sint danda nondum 
mihi plane constet, id facile condonabitur ; nam ad summam 
quaestionis illa nullius sunt momenti. 

Pauca de Lesbiae ingenio addenda restant. facetam le- 
pidamque eam fuisse iam ex eis quae supra de c. XXXVI 
monui apparet. uersibus autem pangendis calluisse eandem 
narrat Sidonius Apollinaris [ep. II 10 p. 900 Sirm.] : 'remini- 
scere quod saepe uersum Corinna cum suo Nasone compleuit, 
Lesbia cum Catullo'. quod testimonium cur in dubium uo- 
cemus nulla adest causa. neque hercle Lesbiae potissimum 
nomine ficto puellam suam adornasset Catullus, nisi studiis ea 
poeticis dedita fuisset [cf. Schwabius quaest. Cat. p. 77sqq.]. 

Iam, quod sane quam maxime attinet scire, quibus uitae 
suae annis Catullus Lcsbiam amauerit explorandum est. qui 
cum ex Bithynia, quo a. 57 a. Chr. cum Memmio pro- 
praetore profectus erat, in Italiam esset rediturus, fratri in 
Troade apud Rhoeteum promunturium sepulto extrema munera 
soluit. cum autem illud quod tum in fratris tumulo scripsit 
carmen CI, etsi amorem mortui tenerrimum prae se fert, ta- 
men quam longissime absit ab ea doloris saeuitia quam c. 

2* 

LXV, LXVIII* et LXVIIP» recenti adhuc plaga composita 
ostendunt, facile est coniectatu inter id tempus quo Catulli 
frater obiit et iter Bithynicum intercessisse aliquot quibus 
dolor iste lenitus mitigatusque sit annos. hinc anno fere a. 
Chr. n. sexagesimo fratrem ex uiuis excessisse licet statuere. 
itaque paulo ante hunc annum Catulli cum Lesbiae amorem 
coepisse consectarium est. finisse autem eundem ante iter a 
poeta in Bithyniam susceptum accuratior uitae eius posterioris 
contemplatio docet. 

His ita expositis de Lesbiae persona agedum uideamus. 
nam fictum esse illius nomen cum per se pateat, tum testi- 
monio constat Ouidii [trist. II 427 sq.] : 'sic sua lasciuo cantata 
est saepe Catullo femina, cui falsum Lesbia nomen erat\ 
uerum autem feminae nomen tradit Apuleius [apol. 10] 'ea- 
dem opera accusent C. Catullum quod Lesbiam pro Clodia 
nominarit'. hinc iam ex prioribus editoribus Uictorius, Mu- 
retus aliique, nostra aetate, ut iam initio huius capitis dixi, 
Hauptius Schwabiusquc eam Clodiam istam quadrantariam 
fuisse sumpserunt. de huius autem uita moribusque accura- 
tius agendi gratiam nobis facit diligens ac subtilis Schwabii 
disputatio [p. 56sqq.]. itaque perbreuiter argumenta compo- 
nam quibus adductus sententiam a uiris illis doctis prolatam 
unice ueram puto. 

I. Et Lesbia et Clodia quadrantaria nobili loco ortae 
erant. 

II. Clodia nupta erat Q. Metello Celeri (cons. a. 60), 
qui anno 59 medio mortem obiit: Lesbiae quoque maritum 
idem fere circa tempus e medio cessisse ex eis quae de car- 
mine LXX quaeque de amoris Catulliani tempore disserui- 
mus ueri fit simile. 

III. anni 59 initio Clodia a M. Caelio Rufo oratore 
amari coepta est: Catulli Lesbia cum Rufo quodam rera ha- 
buit idque eo tempore quo Catullus fratre orbatus Ueronae 
degit, id est, paulo post a. 60. 

IIII. Catullus c. LXXIX Lesbiam Lesbium quendam 
cunnilingum sibi praetulisse dicit: 

Lesbius est pulcher: quid ni? quem Lesbia malit 

quam te cum tota gente, Catulle, tua. 
sed tamen hic pulcher uendat cum gente Catullum, 

si tria notorum sauia reppererit. 

4 si Lesbiae nomen uerum est Clodia, uerum Lesbii nomcn 
Clodius fuerit necesse est' [Schwabius p. 1 35] : Clodiam qua- 
drantariam et cum P. Clodio fratre incestum fecisse et Sex. 
Clodium gentilem turpissimae libidinis, quam Graeci yXuooo- 
noniv uocabulo significaut, explendae habuisse administrum 
ex Cicerone [Schwabius p. 62 et 90] scimus. — ceterum 
Schwabio P. Clodium fratrem a Catullo Lesbii nomiue ficto 
carpi censenti recte oblocutus est Riesius. multo autem me- 
lius intellegifeur illud 'quain te cum tota gente, Catulle, 
tua', si Sex. Clodium gentilem a Catullo dici statuimus. et 
hic tantum, non P. Clodius, ut Clodiae cunnilingus a Cicerone 
notatur. 

V. Lesbiae imago a Catullo exhibita plane congruit cum 
ea quam de Clodiae uita libidinosa in Caeliana depingit 
Cicero. 

Itaque argumentis sat tutis stabilita et ad eum proba- 
bilitatis gradum, ad quem tales quaestiones adducere possu- 
mus, adducta mihi uidetur uirorum doctorum sententia unam 
eandemque feminam esse Lesbiam Catullianam et Clodiam 
quadrantariam censentium *). 

*) nonnulla quae sententiae illius impugnatorcs protulerunt sciens 
prudensque omisi; ueluti quae RieshiE de Rufo et Caclio Catullianis 
disputauit. nam eos duos esse homiues plane diuersos facile uuusquis- 
que intellegit. neque uero refutatione dignum est iiuod Broukhusius 
ex c. LXVIII u. 142 de Lesbiac patre conclusit ; nam locus illc ut 
aperte lacunosus ita corruptus est. 



De libri Catulliani fatis. 



Catulli libellus quam sit studiose lectitatus cuni ab oni- 
nibus deinccps poetis, tum ab eis qui aetate Augustea Mes- 
sallae potissimum auspiciis ad poesin auspicati sunt quorum- 
que opuscula catalecton nomine ad nos peruenerunt hodic 
notum est. quamquam hoininum doctorum potius quam uulgi 
manibus tritus ille uidetur; certe in inscriptionibus Pompc- 
ianis nullum ex eo uersiculum deprehendi, nisi quod iliud 
atractis pedibus' [1261 in Zangemeisteri sylloga] fortasse ex 
Catullo [XV 18] sumptum esse statuere licet. grammaticos 
quoque non mediocrem operam in eius carmioibus posuisse ex 
numero haud paruo uersuum Catullianorum ab illis data oc- 
casione adlatorum elucet. quos uersus dum perlustro, illud 
mirum et adnotatione sat dignum raihi est uisura quod ei 
grammatici qui ante Gellium uixerunt haud raro poetae uerba 
multo emendatiora praebent quam nunc ea in codicibus no- 
stris leguntur, cum contra Gellio posteriores plerumque eas- 
dem quas archetypus Ueronensis corruptelas exhibeant. nam 
quod ad rei metricae attinet auctores, Atilium Fortunatianura 
Marium Uictorinum Terentianum Maurum, propterea quod ex 
comrnuni fonte — puta Caesium Bassum — hauserunt, eis 
qui Gellio suut priores adnumerari debent. idem de Charisio 
et Prisciano statuendum est. iam ipse autein Gellius [VI 20] 
Catulli exemplaria meDdose circumferri testatus est; cf. 
Hauptius in indice lect. Berol. aest. 1857. 

Duobus autem exemplis potest certo demonstrari eam 
quae exemplar Ueronense insedit deprauationem iam tertio 
quartoque p. Chr. n. saeculo maximam partem optinuisse. 
primum enim Hyginus*) [astron. poetic. II 24] haec scribit: 
'sunt aliae septem stellae ad caudam leonis in triangulo con- 
locatae, quas crines Berenices esse Conon Samius mathema- 
ticus et Callimachus dicit. cum Ptolomaeus Berenicen, Pto- 
lomaei et Arsinoes ['aristonis' codd.] filiam, sororem suam, 
duxisset uxorem et paucis post diebus Asiam oppugnatum 
profectus esset, uouisse Berenicen, si victor Ptolomaeus redis- 
set, se crinem detonsuram. quo uoto dampnatam crines [ita 
scripsi: 'crinem' codd.] in Ueneris Arsinoes Zephyritidis po- 
suisse templo eosque postero die non comparuisse. quod fa- 
ctum cum rex aegre ferret , Conon [ita ego: 'Conon mathe- 
maticus' codd. ex glossemate] cupiens inire gratiam regis dixit 
crinem inter sidera collocatum uideri et quasdam uacuas a 
i figura septem stellas ostendit, quas esse fingeret crinem. hanc 

Berenicen nonnulli cum Callimacho dixerunt equos alere et 
ad Olympia mittere consuetam fuisse. alii dicunt hoc am- 
plius, Ptolomaeum Berenices patrem multitudine hostium per- 
territum fuga salutem petisse, fiiiam autem saepe consuetam 
insiluisse in equum et reliquam copiam exercitus constituisse 
et complures hostium interfecisse, reliquos in fugam coniecisse, 
pro quo etiam Callimachus eam magnanimam dixit'. in qui- 
bus uerbis Hyginum illa perquam mira 'hanc Berenicen non- 
nulli cum Callimacho dixerunt equos alere' excripsisse ex 
Catulli [LXVI 54] uerbis ita in Ueronensi deprauatis 'obtulit 
Arsinoes Locridos alis equos' non fugit Hauptii [quaest. Ca- 
tull. 84] acumen. eaque res tam clara atque aperta est ut 
subeat mirari nuperrime Ottonem Schneiderum in Callimacheis 
[II p. 151] ad contortas interpretationes confugere quam sim- 

*) de eius aetate uidendus Bursianus in Fleckeis. anual. a. 1S66 
p. 773. ex eiusdem uiri docti collationibus humanissime suppeditatis 
caput Hygianeum emendatum adscripsi. 

plicem ueritatem agnoscere maluisse. et satis mihi constat 
Hyginum doctrinam iactandi causa Callimachi nomen ubi- 
que posuisse, cum carminis Callimachei notitiam ex una Catulli 
uersione hauserit. non urgeo illud 'magnanima' e Catullo 
[u. 26] sumptum: duo certissima, nisi fallor, lectionis Catul- 
lianae uestigia adsunt, nempe uerba 'Asiam oppugnatum pro- 
fectus esset' (= u. 13 'uastatuin finis iuerat Assyrios 1 ) et 'si 
uictor Ptolomaeus redisset' (= u. 35 'si reditum tetulisset'). 
nam cetera quae narrationi inseruit ex doctorum in Catullum 
commentariis Hyginum petisse puto. 

Alterum exemplum praebet scholiasta Bernensis, qui haec 
ex Iunilii [cf. Hageuus p. 703] commentariis sumpta ad 
Uerg. Ge. IV 289 [p. 971] exhibet: 'Phaselis, genus nauium pi- 
ctarum. sicus phasillus ille quem agiunt auctorem esse na- 
uium calaetarum ('celaturuni' Bern. 167), quem habuit ho- 
spes Serenus'. et ita quidem codices. qui locus postquam 
infeliciter ab editoribus tractatus est, non multo felicius 
ab Hauptio [Herm. IV p. 334 sq.] temptatus est ita 'sicut 
phaselus ille quem ait auctor esse nauium celerrimum', quam- 
quam rectissime ille restituit 'celerrimum'. in eo enim quod 
traditum est 'quem agiunt' nil latet nisi 'quem aiunt' ; illud au- 
tem 'auctorem' inepto a librario inculcatum esse pro certo 
habeo. haec igitur restituo 'sicut phaselus ille quem aiunt 
esse nauium celerrimum'. ita autem apud Catullum corrupte 
legitur in Ueronensi 'aiunt fuisse nauium celerrimum\ quod 
adiecit Iunilius 'qucm habuit hospes Serenus', eius rci itidem 
ille ex commentario quodam in Catullum composito notitiam 
sumpsit. 

Hoc igitur tenendum est Catulli librum iam exeunte 
antiquitate fere eadem qua in Ueronensi corruptione aflfectum 
fuisse. uidetur autem condicionem eius deploratam misera- 
tus grammaticus quidam (Symmachorum fortasse aetate) ei 
emendando studuisse. certe clara apertaque critici cuiusdam 
signa etiamnuuc supersunt. LI u. 1 V haec habet 'ille mihi 

impar esse deo uidetur'; quod uitium aperte inde ortum est 
quod in uerbis leniter corruptis 'ille impar' aliquis super 'im' 
litteris scripserat 'mihi'. — XXXVIII 1 'malest' in V corru- 
ptum est 'male est si\ quae corruptela nata est ex corre- 

eat 

ctura non intellecta 4 malc si'. — LXXIII 4 in uerbis 'taedet 
obestque magis' librarius aliquis geminata copula praue 'ob- 
estque magisque' scripserat: quod V 'obestque magisque ma- 

magis 

gis 1 tradit, nil aliud est nisi emendatio 'obestque magisque 
itidem non perpecta. hinc porro mirum quoddam cor- 
ruptelae genus in V obuium suam habct explicationem. le- 
guntur c. LVIl 9 'socii ct puellularum'. LXUI 10 'tauri et 
tcneris' XCVl 1 'mutis et gratum' quibus locis l et' uocula cum 
egregie abundet nou habemus tamen unde eam in uerborum 
contextum inuectam esse dicamus. itaquo primitus 'societ tau- 
ret mutets* (scilicet ex 'sociei taurei muteis' corrupta) ui- 
dentur scripta esse. quae cum grammaticus iste superscripta 
V littcra correxisset, quid hoc sibi uellet non animaduertit qui 
exemplar correctum ad nos propagauit. — ex his exemplis, 
quae augeri forfcasse possunt, libri Catulliani cmendatorem in 
leuioribus fere rebus maximeque orthographicis substitisse 
apparet. nequc admodum aequabilis illius opera erat: nam 
orthographiae antiquae uestigia multa reliquit intacta. quac 
huc pertinent loca plurima cum a uiris doctis et cinimaduersa 
et sanata sint, pauca tamen restant. c. LXVI 58 egregie in- 
tellexit Lachmannus pro scriptura. in V tradita 'gratia' repo- 
nendum esse 'Graia'. sexcentis autem locis cum 'graius' uox 
in 'gratus' abierit, ubi 'graia' in 'gratia' mutatura sit uix in- 
uenies. unde ego 'Graiia' scribendum censeo; qua de scri- 
ptura cf. 0. Ribbeckius proleg. in Uerg. p. 138 et 426; A. 
Fleckeisenus in annalibus suis a. 1873 p. 406. — c. VI 3 
'uelles dicere nec tacere posses' ratio grammatica, quod non fugit 
Heinsium, 'uelis' et 'possis' flagitat. hic quoque error pro- 
uenit ex scriptura antiqua 'ueleis' et 'posseis'. — etiam c. 

XXIII 23 aperte legendum est 'non umquam digitum inqui- 
nare posseis'. — nam quam saepe priscum illud 4 ei' a libra- 
riis male sit habitum, nunc quidem non ignoratur. c. LXIII 1 
legendum est 'super alta uectus Attis celerei ('celere' codd. 
'celeri' scriptores metrici) rate maria'. — c. LXVIII 155 V 
tradit 'satis felices', unde 'seitis' restituendum est ; itidemque 
XXXIV 21 'seis (scis V) quocumque tibi placet'. — et haec 
quidem hactenus; nam uum ad grammaticum illum referen- 
dum sit lectionis illud monstrum 'guioclero' c. LXVI u. 6, 
adhuc fcrme dubito; est autem id natum, nisi fallor, ex duplice 

1. guro 

lectione 'cero' latetquc in 'cero' illo 'gero', id est, 'goero' ; 
qua de scriptura cf. L. Muellerus [comm. Lucil. p. 322]. 

Sed his relictis iam ad grauissimam quae est de Catulli 
codicibus quaestionem me uertam. cum autem quod Ilauptii 
et Schwabii de archetypo Ueronensi disputationibus diligentis- 
simis adiciam nunc quidem uon habeam, statim de libro- 
rum mss. qui nunc nobis suppetunt pretio atque auctori- 
tate disseram. priores autem editores cum banc uiam in 
emendando libro Catulliano inierint ut sine ullo discrimine 
codicum lectiones modo has modo illas arriperent, nostro saeculo 
primus extitit Carolus Lachmannus qui ex ingenti librorum 
mss. copia duos eligeret tamquam tutissimos quos in consti- 
tuendis poetae uerbis sequeretur duces, Datanum et Santeni- 
anum. qui libri utpote non minus quam ceteri fere omnes 
interpolati quod nunc plane abiciendi sunt, non ipsi Lach- 
manno uitio uertendum est. nam post eius demum editionem 
codex omnium antiquissimus Sangermanensis a. 1375 scriptus 
[de quo cf. Schwabius praef. Catull. p. VIII sq.] innotuit. 
huius potissimum auxilio Lud. Schwabius haud paucis locis 
archetypi Ueronensis scripturas multo certius quam Lach- 
manno pro librorum suorum recentissimorum indole licuit red- 
integrauit. post Schwabium Catullum cum plenissima lcctio- 
nis uarictate edidit R. Ellisius Anglus. qui ut alios libros 

adhuc ignotos, ita codicem Oxoniensem [Canonicianum 30] 
ita adbibuit ut tamen summam eius in crisi Catulliana aucto- 
ritatem minime perspiceret, tandem igitur nos hac commen- 
tatione ostendemus duobus tantum codicibus, scilicet Oxonieusi 
et Sangermanensi , propagatum esse archetypum Ueronensem. 

Summum autem libri Oxoniensis [0] pretium uel eo ap- 
paret quod solus fere eodem tempore, scilicet exeunte saec. 
XIV, quo Sangermanensis [Gr\ scriptus est. ceteri omnes li- 
bri (septuaginta fere numero sunt) cum saec. XV, hoc est eo 
tempore quo docti Itali ueluti frenis inmissis corrigendis an- 
tiquis auctoribus nauarunt operam, exarati sint, per se iam 
apparet secundarii tantum pretii ad reciperandas archetypi 
Ueronensis [F] lectiones esse*). 

Scd ut statim appareat tandem suo honori restituendum 
essc Oxoniensem, afferam exempla quaedam ex carmine LXII 
petita, quod in Thuaneo quoque [T] saec. X seruatum esse 
constat. omitto ibi u. 3 TO 'pinguis', GD autem 'pingues' 
praebere: multo maioris ad quaestionem nostram momenti est 
u. 8, ubi ex scriptura in T obuia 'siccer tes i' recte uiri 
docti fecerunt 'sic certest'. O autein cum T ita consentit ut 
paulo rectius 'sic certe si' praebeat. sed enim GD 'sic certe' 
omisso illo 'si' habent. iam hinc, cum de interpolatione in 
O nulla pacto cogitari queat, O multo hdelius archetypum 
nobis reddere putandum est quam G Z>, quippe in quibus uo- 
cula sensu cassa omissa sit. — porro u. 40 'ignotus pecori, 
nullo conuolsus aratro' legitur in T.GD pro 'conuolsus' ex- 
hibent 'contusus', O autern 'conclusus'. hoc autem 'couclusus', 

ol 

cum proxime absit ab illo 'conuolsus' — nempe olim 'conusus' 
fuit exaratum — , in V extitisse plane crcdibile est, 'contusus' 
autem ex qualicumque coniectura repositum esse. — tum u. 63 



*) consentientos dcteriorum codicum omnium lectioncs D siglo uo- 
taui; d posui, ubi uuum aut duos ex eis opposui rcliquis. 

T 'tertia patris pars est data tertia matrf, O autein 'tercia 
pars patri est data tercia raatri' legunt, unde uera lectio 'ter- 
tiapars patri, pars est data tertia matri' facile nascitur. iam uide 
mihi quam longe ab O T recedant G D haec praebentes 'ter- 
tia pars patri data, pars data tertia matri'. quis autem in 
his non agnoscit interpolatoris manum? — denique u. 12 Tlegit 
'adspicite innuptae secum ut meditata requaerunt', GD 'aspi- 
cite innuptaeque secum ut meditare querunt'. intellegitur 
autem miri illius 'innuptaeque' origo ex scriptura ab O sup- 
peditata 'inuuptae quaerunt secum ut meditare quaerunt'. ita- 
que in V, quem iterum O accuratius repraesentat, dittographe 
illud 'quaerunt' exaratum fuit : in G D uitium intellectum qui- 
dem, non recte tamen sanatura est. 

Cum autem O in carmine LXII longe pluribus locis cum 
GD quam cum T faciat — ueluti omittit cum illis u. 14 
— , ne O ex alio fonte quam ex ipso V fluxisse statuamus 
uetamur. quattuor igitur locis O ita cum T potius quam cum G 
D consentit ut interpolationis suspicio procul remouenda sit ab 
illo. et hercle tot librarii erroribus leuidensibus O inquina- 
tus est ut eius scribam linguae latinae parum gnarum fuisse 
facile perspiciatur. multis autem exemplis potest demonstrari 
eum archetypi ductus quasi depinxisse; ueluti litterulas V 
et 's' in scriptura langobardica inter se simillimas saepissime 
confudit; cf. c. LXI 42 'citaries' (citarier) 70 'comperaries' 
(compararier). ut plane quod sentio dicara, uidetur mihi O 
inter libros Catullianos eundem locuin optinere quem codex 
Upsaliensis nuper a me in lucem protractus inter Panegyri- 
corum latinorum codices : nimirum O unus solusque liber 
nunc quidem est qui omni a parte ab interpolationis labe in- 
munis sit. 

Quibus expositis iam, puto, de libri O pretio mihi con- 
cedetur. ut autem in c. LXIl, ita in reliquis Catulli poematis 
sat multi inueniuntur loci quibus O uel uerura ipsura uel 

certe ueri uestigia contra G D seruauit. excripsi eos locos, 
quibus res aperta est, totos, ni fallor, ex Ellisii apparatu: 
V 8 'deinde mille altera deinde secunda centum' Od: 

'deinde mi altera da secunda centum' G D. 
XIII 16 'non non hoc' O d: 'non non haec' GD. 

n 18 'curram' Od: 'cur tam' G D. 
XVII 15 'et' Od: 'ut' GD. 

„ 25 4 derelinquere' O: 'delinquere' G D. 
XXIV 4 Midae dedisses] 'mi dededisses' O: 'mi dedisses' 
GD. 

XXVI 1 'uillula uostra' O: 'uillula nostra' G D. 

XXVIII 12 'uerpa' O d : 'uerba' GD. 

XXIX 19 'scit' O: W GD. 

XXX 11 'idem' Od: 'inde' GD. 

XXXI 4 'libenter' Orf: libente' G D. 
XXXVI 14 'colis quaeque' O: 'colisque' GD. 
XXXIX 2 'sei' O rf: W GD (sed <0- 

XLIV 11 'oratione minantium petitorem* O: c orationem 

minantium petitorum' GD. 
XLV 1 'Septimios' O: ^septimos' GZ). 
» 9 'dextram st. approbationem' O: dextra st. appro- 

batione' GD. 
LV 7 'prendi' 0: 'prehendi' GD. 
» 11 'quaedam' Orf: 'quendam' GD. 
LVII 7 'uno in lecticulo' O: 'uno in leetiuV G D. 
LVIII 5 magnanimi Remi] 'magna amiremini' O: 'magna 

admiremini' G D. archetypi V scriba inuenerat 

ni 

'mangnamiremi'. 
LIX 1 'fellat' O d : 'fallat' G D. 
LXI 1 beliconiei] 'bellicon iei 1 O: 'heliconei' GD. 

„ 107 ienta sed uelut' O: ientaque uelut' (r/). 

n 187 'uelut' O: 'uultu' GD. 
LXIII 46 sine queis] 'sineque is' O: 'sineque his' G D. 



» 

LXIIII G6 delapsa e rf] 'delapse' O: 'delapso' G D. 
LXIIII 102 'appeteret' (quod iam Muretus uoluerat) O: 
'oppeteret' GD. 

„ 130 'atque haec' O: 'atque hoc' G D. 

n 138 miserescere] 'mirescere' O: 4 mitescere' G D. 

n 139 'blanda' O: 'nobis' GD. 

» 165 'externata' O: 'extenuata' GD. 

n 174 in Creta' O: 4 in Cretam' GD. 

„ 179 'ponti' O: 'pontum' G D. 

n 185 'quine — lentos' O: 'quiue — uentos' GD. 

» 231 'tum uero' O: 4 tu uero' <?/). 

» 273 'leuiterque sonant' O: 'leuiter sonant' GD. 

n 291 'flammati' O: 'flamanti' GZ) (Fflamati?). 

„ 319 'custodibant' O: 'custodiebant' C?Z). 

„ 353 'messor' O: 'cultor' GD. 

n 377 'hesterno' Od: 4 externo' GD. 

» 388 uenissent d] 'uenissem' O t d: 'uenisset' G D. 
LXVI 55 'auolat' O: 'aduolat' GD. 

n 72 'ullo' O: 'nullo' G D. 
LXVII 8 'ueterem' O : 'uenerem G D. 

n 42 ancillis] 'concillis' O: 'conciliis' OZ). 
LXVin 2 'mittis' O: 'mittit' G /). 

„ 66 'allius' O: 'manlius' G/). 

„ 67 'clausum' O: 'classum' GD. 

* 119 4 nec tam' (ta) O: 4 nec causa' (ca) GD. 
LXXVII 1 4 amice' O: 'amico' GD. 
LXXVIIII 1 'notorum' O: 'natorum' GD. 

LXXX 6 4 tenta' O d : 'tanta' €?/). 

ru 

LXXXVIII 2 'prorurit' [prorit] O: 'proruit' GD. 

XC 3 'constantamue' O : 'constanterque' 6? /). 
denique c. XCII uersus 3 et 4 , qui in G D interciderunt, in 
O (d) seruati sunt. . nam hoc quidem recte statuit Ellisius 
eos in ipso F fuisse, uon ex Gellio interpolatos esse. 

Haec exeinpla simulque libri O indolem qui probe per- 
penderit, is non poterit non transire in meas partes O multo 
maiore cum fide quam Cr D archetypum nobis reddere censentis. 
iamdudum autem, nisi fallor, miratus es illum tot locorum 
uitiose ex V descriptorum in G et D consensum. et ut sta- 
tim meam sententiam aperiam: ex nullo alio fonte quam ex 
ipso G fluxerunt deteriores quos quidem nouimus libri omnes. 
neque tamen D pro se quisque ex G, sed omnes ex uno 
eodemque eius apographo originem duxerunt. quod satis de- 
monstratur locis haud paucis, quibus D contra O G in lectio- 
nibus consentiunt: 
XI 3 'ut' GO: 'ubi' D ex interpolatione. 
» 6 'sagax' G O : 'sagas' D recte. 
„ 10 'uisens' GOd: 'uidens' D praue. 
XXII 4 'puto esse ego' GOd : 'puto ego esse' D praue. 
XXXI 13 'gaude' GO : 'gaudete' D recte. 
XXXVIII 2 malest] 'male si' GO: 'male est si' D inter- 
polate. 

XLII 15 'tamen hoc satis' GO : 'tamen satis hoc' D praue. 
L 20 'reposcat' GO: 'reponat' D praue. 
LXI 169 'hac tibi' GO : 'ac tibi' D recte. 
n 176 'adeat' GO : ^adeant' D false. 
LXII 59 'uiro' G O cum T: 'uirgo' D praue. 
LXIII 10 'quatiens quod' GOd : 'quatiensque' D recte. 
LXIV 213 'egens' GO: 'aegeus' D recte. 

„ 324 'opus' G O : 'opis' D recte. 
LXVI 85 'colitis' GO recte: 'quaeritis' D ('petitis' d). 
LXVII 12 'istius' GO: 'isti' D interpolate. 
LXVHI 37 'noli' GO: 'nolim' D recte. 

» 91 'frater' GOd: 'fratri' D recte. 

n 93 'adeptum' GO: 'ademptum' D recte. 
LXXIII 4 'taedet obestque' GO : 'taedet stetque' D praue. 
LXXVI 11 'qui tui — offirmas' GO: 'qui tu — affirmas' 
D interpolate. 

LXXVI 18 'extremo' GO: 'extrema' D praue. 

LXXXI ab sede' GO: 'a sede' D. 

CII 1 l ab antiquo' GO: 'ab amico' D recte. 

CV 1 'pipileum' GO: 'pipleium' D recte. 

CVI 1 'esse' GO: 'ipse' D praue. 

CXII 1 'homo' GO : 'homoque 1 D metri causa. 

CXI V 6 'saltum' G O : 'saltem' D praue. 
uidemus igitur in eo libri G apographo, unde D fluxerunt, 
ut nonnulla recte correcta, ita multa praue siue descripta 
siue interpolata esse. ceterum illud ex G apographum tum 
factum est, cum hic iam correctorem passus erat. nam ali- 
quotiens eius prima manus cum O consentit, at lectio correcta 
in D recepta est: 

LXIV 13 'crudeles mentes' G m. pr. O: 'crudelis mentis' 
G 2 D. 

» 145 'adipisci' G m. pr. O: 'apisci' G 2 D. 

» 249 'tamen prospectans' G m. pr. O: 'tamen aspe- 

ctans' G 2 D. 
» 355 'prosternet' G m. pr. O: 'prosternens' G 2 D. 
LXVII 44 'sperent' O 'sperent' €?, unde 'speret' D. 
praeterea aliquot locis hoc usu uenit, ut Q et O et D plane 
inter se dissentiant: 
XXIX 14 'comeset' G: 'comerset' O 'comesset' D recte. 
LXVII 31 'non solum hoc dicit se' O recte: 4 non solum se 

dicit' G 'non solum se dicit hoc' D. 
LXXVII 9 'uerum id non' O recte: 'uerum non id' G 'id 

uerum non' D. 
LXXII 2 'prae me' D recte ex coniectura: 'prime' O 'per 
me' G. 

denique non desunt loca quibus D cum O contra G consen- 
tiunt : 

XV 16 4 ut nostrum' G d: 'ut nostrorum' OD. 

XXIV 9 'hec tu qualubet' G : 'hoc tu quamlubet' OD recte. 



Digitized by Google 



* 



33 

LXIII 17 'euirastis Gd: 'euitastis' OD praue. 
LXIV 130 'dixisse maestam' G: 'maestam dixisse' OD 
recte. 

r> 308 'incinxerat' G d: 'intinxerat' OD praue. 
LXVI 63 'uiridulum' Gd: 'uindulum' Od. 
LXVIII 12 'seu me' G : 'neu me' OD recte. 

„ 40 'differem' G: 'differrem' OD recte. 
LXXVI 15 et 16 'hec' G : 'hoc' OD recte. 
XCVI 5 'dolor est' Gd: 'dolore est' Od. 
C 2 'ueronensum' Gd: 'treronensum' Od. 
„ 6 'est exigitur est' Gd: 'est igitur est' Orf('est igitur', 
alia d). 

CI 8 'munera' Gd : 'munere' OD recte. 
CXIII 'mecilia' G: 'mecilia' OD. 

His autem locis, quibus in D aut e coniectura eadem 
uera lectio aut errore librarii idem uitium atque in O inue- 
nitur , noli ita contra me uti ut D quoque, utpote ex aliquo 
libro derecta uia ex V profecto descriptos, archetypi lectiones 
hic illic seruasse statuas. talem enim sententiam quominus se- 
quamur prohibet tot lectionum in GD simul eodem modo 
siue corruptarum siue aperte interpolatarum contra O consen- 
sus. nuni porro putas ad V referendum esse quod post car- 
minis LXIV uersum 322 in D hoc interscriptum legitur 'Epi- 
talamion thetidis et pelei' ? nam in O, qui accuratissime V de- 
scripsit, nullum spatium, nulla inscriptio comparet, sed ex G 
nimirum mirus ille titulus repetendus est, cuius in margine 
hoc extat 'epithalamium thetidis et pelei\ et omnino omnes 
quas singula carmina in D prae se ferunt inscriptiones ple- 
rumque ridiculae ex G fluxerunt: nam in O nullae omnino 
apparent. praeterea non parui momenti ad hanc quaestionem 
sunt uersus LXVII 21 'languidior tenera cui pedens [ita G 
0] sicula beta' et LXVIII 16 'iocundum cometas florida ut 
ageret', quorum prior in GD post LXIV 386, alter post 

3 

LXVIII 49 iterum scriptus est. in O autem uterque semel 
tantum scriptus est, et falso quidem loco. et hac quoque in 
re O nobis V reddere pronus sum ut credamj nam qui G 
exarauit, cum prauara uersuum illorum collocationem animad- 
uerteret, suis eos locis reddidit. iam concedo idem potuisse 
in D sua sponte fieri; nego tamen ullo modo fieri potuisse 
ut simul et in G et in D eo loco ubi false illi leguntur re- 
linquerentur. immo apparet per se, librarium quemcumque 
uersiculos istos, postquam in genuinum locum restituit, adul- 
terino delere debuisse. potuerunt ibi relinqui per neglegen- 
tiam quandam ab uno librario; at in duobus codicibus plane 
eodem modo sic peccatum esse equidem minime credo. immo 
hinc quoque intellegitur D ex G fluxisse. 

Restare adhuc aliquot difficultates alicui uideri posse probe 
scio. nam miretur quispiam quod interdum hic uel ille de- 
teriorum (rf) cum O contra GD facit. numquam autera in 
quaestionibus tam lubricis obliuiscendum est posse aliquotiens 
duos plane diuersae stirpis codices in scripturis quae a cete- 
rorum memoria recedant consentire eo quod utriusque libra- 
rius in describendo in eundem incidit errorem. et ob hanc 
causam scripturae uarietas in D G O ad meram orthogra- 
phiam spectans aliaque leuioris momenti prorsus ab hac dis- 
putatione excludenda sunt. porro potest duobus diuersae 
originis libris ita in recta aliqua lectione conuenire ut tamen 
in alterutro ea ex coniectura librarii inlata sit. nihil igitur 
ualet d locis nonnullis una cum Ocontra GD rectum tenere; 
neque enim id in d ex V traditum , sed ex mera interpola- 
tione receptum putandum est. nimirum non quid hoc uel illo 
loco, sed quid plurimis locis eisque quae ad tales quaestiones 
moraentum faciant libri mss. praebeant contemplandura est. 

In eis quae hucusque disputauimus eorum locorum, qui- 
bus scripturae diuersitas in D G O ex uaria quae in V super 
linea addita erat lectione repeteuda est, nullam habuimus ra- 

tionem. haec autem de uariis in V lectionibus quaestio, 
cuni ad emendationem HbriCatulliani maximi sit momenti, nunc 
accuratius pertractanda est. quo officio ita defungar ut om- 
nes quibus etiamnunc in libris nostris nouiciis uariarum illarum 
lectionum uestigia supersunt locos sub uno hic conspectu ponam : 

al mel 

I 8 iibelli' Gd: iibelli' OD 'mei' d. 

&}. patenti 

II 3 'at petenti' G: 'at petenti' O 'at patenti' d 'appet'. 

uel 'ac pet'. D. 

al. luderem 

„ 9 iudere' G: iudere' OD iuderem' d. 

al. ligatam 

*„ 13 'negatam' G: 'negatam' Od iigatam' D Priscianus. 

aL oastorum 

IV 27 'castrum' G: 'castrum' OD 'castorum' d. 

al. hlc al. ille 

*VI 9 'et hec et illo' G: 'et hoc et illo' O 'et hic et ille' 
d 'et hec et illo' uel similia d. 

al. fretis 

VII 4 iasarpiciferis G: iasarpici fecis' O iasarpici feris' 
D iasapici fretis' d. 

al. cyrenis 

* „ 4 'tyrenis' G: 'tyrrenis' uel 'tyrenis' D 'cyrenis' d\ 

de O non liquet. 

al. sanam 

VIIII 4 'uno animo suamque' G : uno animo sanamque' 
Od, 'uno animo suamque' d. 

al. quonam 

*X 8 'et quoniam' G: 'et quoniam' Od 'et quonam' d. 
n 13 *non ? GO: 'non' D 'nec' d. 

al. loco 

XH 2 ioco' Gd: ioco' O ioco' D. 

al. lalsum 

* * 4 'falsum' G: 'falsum aut salsum' O 'falsum' D. 

al. munerl 

* » 15 'numeri' Gd: 'muneri' OD 'numeri' d. 

al. optimo 

*XIV 15 'opimo' G: 'optimo' OD 'opimo' d. 

aL luzerit 

* , 17 iuserit' G: luxerit OD. 

3* 

al. falso 

*XIV IG 'salse' G. 'false' OD 'salse' d. 

*XV 17 'ah tamen' Gd: 'ah tum' d 'ah taraen' d; ex O 
nil Ellisius enotauit. 

al. tum 

*XVI 7 'qui tamen' Gd: 'qui tum' Od qui tamen' D. 

bii 

*XXI 6 'experibus' G : 'experibis' OD 'experibus' d. 

al itemque 

XXII 3 4 idemque' G: 'idemque' OD. 

al. aeruuti 

*XXIII 1 'seruo' G: 'seruo' d 'seruus' d. de O non 
liquet. 

al. cui al nec 

*XXIIII 5 'qui neque' G : 'qui neque' Od 'qui nec' uel 
'cui nec' uel 'cui neque' d, 

*XXV 3 ^artSroso' Gd: 'araneoso' OD. 

ftl * ft U 6 6 XX 8 1 ftxi 6 3 

„ 5 'mulier alios' G: 'mulier aries' Od 'mulier alios' 
d 'mulier aues' D. 

i 

* n 5 'ostendct' G : 'ostendet' Od 'ostendit' D. 
♦XXVIII 11 'pa P rum' Gd: 'pari' Od 'parum' D. 

al. nobis 

„ 14 'uobis' G: 'nobis' Od 'uobis' d. 

al. oredeni . _ 

*XXXI 5 'crederis' G : 'credens' OD 'credens d. 

al. nolantiore 

XXXIII 4 'uoratiore' G d : 'uolantiore' D \ de O non 

liquet. 

al. noto ea _ _ 

XXXIV 15 'notho es' G : 'notho es' OD. 

al sia quoeumque tibi placet 

* „ 21 'scis quaecumque tibi placent' Gd : 'scis quae- 

cunque tibi placent' D 'scis quaecunque tibi pla- 
cet' Od. 

al- ydalium 

* XXXVI 12 'adalium' G: 'adalium' O 'idalium' D. 

al uriosque 

* „ 12 'utriosque' G: 'uriosque' OD 'utriosque d. 

al. ono 

XXXVII 17 'une' G: 'une' GD. 
XXXIX 4 'pif G: 'impii' Od 'pii' d. 

al pena 

*XL 8 poema' Gd: 'pena' Od 'poena' D 'poema' d. 

al iocum 

*XLII 3 'locum' Gd: 'locum' Od 'iocum' D. 

al. essem 

*L 13 'omnem' Gd : 'essem' OD 'omnem' d. 

al. earmina 

LIII 3 'crimina' G: 'crimina' OD 'carmina' d. 

al. p 

LIV 5 seniore cocto' G: 'seniore cocto' Od 'seniorc co- 



pto' D. 



al. in 

*LV 4 'id circo' G : 'in circo' I) 'id circo' Od. 

al pinnipesoe 

* „ 17 'primipesue' G: 'primipesue' OD pennipesue' d. 

al erode 

« 26 'crede' G : 'crude' d 'crede' 0 />. 

al. no 

« 32 'uestri' (V: 'uestri O 'nostri' 0. 

al. remoe 

LXI 51 'remulus' G: 'remulus' O D. 

al. loeotio 

» 128 'lotatio' G: 'locacio' Orf iocutio' D. 

al. bonei 

*LXI 237 'bolnei' G: k bonlei' O 'bolnei' D ^bonei' d. 

m 

LXII 32 'aequales' G: 'aequales' Od 'aequalem' d. 

al. qnid 

* » 46 'quod tamen' G d : 'quid tamen' O d k quid tum' f>. 

al. miseriter 

*LXIII 49 'miseritus' G: 'miseritus' Od 'miseriter' d. 

al age eede 

* n 81 'a cede' 6?: 'age cede' 0 0. 

al Pbasidoe 

*LXIV 3 'Fascidicos' f;d: 'Fascidicos' Orf: 'Fasidos' d. 

matre 

23 'mater' f**: 'mater 1 00 'matre' rf. 

al. neptine 

» 28 'nectine' (7: 'nectine' Od 'neptine' d. 

oboia 

* „ 109 4 omnia' G: 'obuia' Od 'omnia' d. 

•1. oemorl 

„ 123 'in meraori 1 6': inmemori' 0 0. 

al idmoneoa 

n 178 'ydoneosne' G: 'idoneosne' Od 4 idmoneosne' d. 

al eul 

* „ 219 'quem' G: *cui' DO. 

al. tibi 

* „ 276 'tam' G: 'tamen' Od 'tibi' d. 

al Qorollia 

* „ 283 'curulis' Gd: «corulis' O 'curulis' d corol- 

lis' d. 

* n 285 'penies' G: 'penies' Orf 'penios' rf. 

al. nonacrius 

» 288 'Nonacuos' G: 'non accuos' O 'non acuos' rf 
'non acrios' uel similia d. 

al- gratis 

» 298 gnatisque G: 'gnatisque' OO ('natisque' d). 

al. hie 

„ 307 'his' G : 'his' O D. 

tutamen 

* » 324 'tutum' Gd: 'tutum' Od 'tutamen' d. 

al. Troya 

*LXV 7 'Lydia' G: k Troia' (Troya) D. de O mihi quidem 
non plane liquet. 

*LXVI 21 %V G: 'et' Od 'at' D. 

al tune 

* „ 24 'nunc' G: 'tunc' Od 'nunc' />. 

* „ 35 'sed' G : 'sed' O 'si' D. 

arainoea 

* » 54 'asineos' G : 'arsinoes' Od 'asineos' d. 

ai. quia 

„ 55 'isque' G: isque' OD. 

eollocat 

* „ 56 'aduolat' G: 'collocat' Od 'aduolat' /). 

In eis autem quae iam secuntur carminibus nullae com- 
parent duplices lectiones. iam triplex oritur quaestio. nam 
cum in G fere solo illae seruatae sint integrae, hoc primum 
disquirendum est nura G ex V eas transcripserit an scriptu- 
rae uarietatem ex altero Catulli codice, qui c. I- LXVI con- 

tinuit, petiuerit. cum autem 0 qui modo hanc modo illam 
scripturara secuntur, ex ipso G deriuati sint, unus O ad hanc 
quidem quaestionem diiudicandam in partes uocandus est 
nam si uariae illae lectiones in G non ex archetypo, sed 
aliunde inuectae sunt, sequitur ut O tantummodo eas prae- 
beat scripturas quae G in contextu uerborum habet. nunc 
autem cum O modo eas quas textus libri G exhibet, modo 
superscriptas lectiones, quin etiam bis ipsas duplices scriptu- 
ras [X 13 et XII 4] habeat, has iam in ipso V extitisse col- 
ligamiis oportet. hinc altera nascitur quaestio haec, num ua- 
riae lectiones pro meris librarii correcturis fortasse ex eo 
exemplari unde ille descripsit iterum inspecto ductis an pro 
alterius codicis ab illo collati testimoniis habeudae sint. equi- 
dem ut magis in hanc quam in illam sententiam inclineui ma- 
xime adducor addito illo locis longe plurimis 'alias', quippe 
quo non tam correctura quam lectio ex altero codice petita 
significetur. quod confirmant ipsae lectiones superscriptae ac- 
curatius perpensae. quis enim, cum ex. gr. VIIII 4 ; uno 
animo suamque matrem' hanc uariam lectionem non minus 
uitiosam 'sanam' adlatam uideat, de correctore cogitet? imrao 
omnia ut eura qui V exarauit usque ad c. LXVII alterius 
codicis uariam scripturam sedulo adnotasse sumamus iubent. 
restat ut quid de uariae illius scripturae pretio statuendum 
sit disquiraraus. tot autem bonae et indubitate uerae lectio- 
nes (a me asterisco insignitae) ex altero illo codice adnotatae 
sunt, ut eum surarai aestimandura esse ultro appareat. ubi- 
curaque igitur scripturae diuersitatem in G adnotatam inue- 
nimus, semper eius quam diligentissime rationem habeamus 
oportet. 

Nititur igitur, ut demonstrauisse mihi uideor, libri Catul- 
liaui emendatio solis Oxoniensi et Sangermanensi tamquam 
archetypi deperditi testibus. ex quibus quamquain O semper 
fere maiorem mereatur fidem quam G hic illic iam interpo- 
latus, tamen nonnulla superesse loca quibus ob discrepantiam 

testimoniorum quid in V exaratum fuerit incertum sit iam 

per se intellegitur. itaque hoc reliquum est ut peruestigentur 

» 

bibliothecae quaeraturque tertium quod uia derecta ex V 
fluxerit exemplar: quo reperto demum de archetypi lectioni- 
bus ubique constabit. quo peruestigationis munere absoluto 
simulque nouis librorum G et O collationibus factis post cer- 
tas hiemes nouam poetae Ueronensis editionem criticam in- 
stituam. 

Emendationes Catnllianae. 

In detergendis quibus Catulli libellus librariorum incuria 
deformatus est maculis quamquam egregiam operam posue- 
runt cum saeculi XV Itali quique deinceps floruerunt philo- 
logi, tum nostra aetate Lachmaunus Hauptius L. Muellerus 
alii, multum tamen abest ut genuinam ille receperit formam; 
immo aenigmata haud pauca suum adhuc desiderant Oedipum. 
quibus soluendis num quae Jiic tibi offeruntur satisfaciant, de 
hac re tuum, lector candide, expecto iudicium. hoc unum 
addo non subitarum coniecturarum nubem, sed meditata multo 
ex tempore saepeque retractata me promere. 

I 8sq. : 

quare habe tibi quidquid hoc libelli, 
qualecumque. 

intolerabilis et a simplicitate stili Catulliani quam alienissima 
est ista exaggeratio uerborum plane idem dicentium 'quicquid' 
et 'qualecumque'. altius hic latet uulnus. nam primum V 

al. mei 

'tibi habe' praebet, deiude G 'libelli'. quam uariam lectionem 
post ea quae supra p. 38 sq. exposui iam non cum Schwabio 
[praef. p. XXI] pro glossa habebimus, id quod et per se quam 
maxime est incredibile. non satis tide, ut puto, librarius co- 
dicis G reddidit hanc in V scripturam 'tibi quicquid hoc li- 
belli al. mei', cum non uideret illud 'al. mei' pertinere ad 
'quicquid'. iam talem scripturam reciperatis nobis 'mei hoc 
libelli' ad perticiendam uersus deprauatissimi emendationem 



Digitized by Google 



proficiscendum est ab illo 'tibi habe\ quam corruptelam non I 

transponendo, sed 'tu' uoculam buic loco aptissimam inserendo 

sanandam duco. hunc igitur uersum Catullo meo restituo: 

quare tu tibi habe mei hoc libelli 
qualecumque'. 

cf. Lucret. II 16 'degitur hoc aeui quodcumque est'. de uo- 
culae iambicae 'mei' elisione cf. Lachmannus comm. Lucr. 
p. 198. 
IV 8: 

sertis ac Syrio fragrans oliuo' 
paruum uitium, quo in V 'asirio' legitur, ita corrigas 'et Sy- 
rio\ nil quippe in scriptura langobardica frequentius est lit- 
terularum 'a' et 'et' confusione. quod nou iguorant qui Ta- ' 
citi anuales historiasque pertractarunt. 
VUI 5: 

. araata nobis quantum amabitur nuila. 
cum toto hoc carmine poeta se ipse adloquatur, non potest 
retineri illud 'nobis', pro quo 'uobis' restituendum est; cf. 
Schwabius, quaest. Catull. p. 155. 
X 9sqq. 

respondi id quod erat, nibil neque ipsis 
nec praetoribus esse nec cohorti, 

cur quisquam caput unctius referret; , 
praesertim quibus esset irrumator 
praetor, non faceret pili cohortem. 

Mpsis' illud de Bithyniae incolis intellegunt. at Bithyni nihil 
referunt neque uero uihil esse cohorti (id est, nihil habere), 
sed nihil eam sibi comparasse dicendum erat. tradit V 'nihil 
neque nec in ipsis'; sub quo lectionis monstro duplicem latere 

neque ipsia 

scripturam 'nihil nec in' uidere mihi uideor. est autem illud 
'ueque ipsis' grammatici correctiuncula. ex 'nihil nec in' eli- 
cio hoc: 'nihil lucellf ; cf. XXVIII, 6 'ecquidnam in tabulis 
potet lucelli' et ib. 8 'refero datum lucello'. porro talis sen- 
tentia 'uihil nec praetores uec cohortes referunt, cum prae- 

tor eis sit irrumator' absurda est. recte iam Muretus resti- 
tuit 'quaestoribus'. denique illud 'non faceret' uersu ultiino 
non potest obtinere locum. non opus erat Gronouii uiolenta 

nec 

mutatione 'faciens', modo substitueretur e F, qui 'non faceret' 

praebet, 'praetor nec faceret pili cohortera'. nam cum 'qui- 

bus' uersu superiore pro 'cum eis' positum sit, facile ad 'nec 

faceret' subintellegemus 'cuin'. 

XXIX 9: 

hunc Galliae timet et Britaimiae. 

ita V exhibet uersum corruptissimum qui plurimorum quidem 
uirorum doctorum curas, nondum tamen mcdelam expertus 
est. nam mutando et transponendo quid aliud illi consecuti 
sunt quam ut sententiam a Catulli mente alienissimam resti- 
tuerent? nimis quippe pertinaciter praesens tempus 'timet' 
retentum est. nihil autem ampiius tum timebant Galliae et 
Britannia. iam enim eorum thesauris potitus erat Mamurra, 
iam eorum diuitiis usus corrumpebat mulieres Ueronenses. 
postquam autem u. 16—19 poeta exposuit inde a prima adule- 
scentia elluonem fuisse Mamurram, quid, quaeso, aliud potuit 
adicere quam tale quid 'et in talem uos hominem Galliae et 
Britanniae diuitias contulistis?' legas: l et huice Galliae optima 
et Britanniae?' ad quae uerba facillime 'dedistis' uel simile 
quid suppletur, ut XXXVIII 6 'sic meos amores?', scil. 'red- 
dis'. — cf. Horatius [sat. I 2, 90] 'corporis optima'. 
XXXI 8sq. 

cum mens ouus reponit ac peregriuo 
labore fessi uenimus larein ad nostrum. 

prorsus insolito modo 'peregrinus labor' ponitur pro peregri- 
nandi labore. corrige 'ac peregrino ab orbe fessi'; cf. ex. gr. 
Ouidius [met. I 94] 'peregrinum ut uiseret orbem.' 
XXXVIII 17 sq.: 

tu praeter omues, une de capillatis, 
cuuiculosae Celtiberiae fili, 

Egnati, opaca quem bonum facit barba 
et dens Hibera defricatus urina. 

mira lectionis uarietas in uoce 'cuniculosae' inuenitur. Pri- 
scianus enim duobus locis [V 77 et VII 22 H.] de uocatiuis 
'une' et 'fili' agens ita affert uersus Catullianos, ut pro 'cuni- 
culosae' praebeat 'celtiberosae'. at memoria lapsus est Pri- 
scianus, ut saepe grammatici latini. nego tamen fieri posse 
ut bis ille falleretur. accedit quod priore quidem loco aperte 
declarat se haec ex Flauii Capri, 'doctissimi antiquitatis per- 
scrutatoris', dissertationei nescioqua sumpsisse. ad Caprum 
igitur lectio ista sane memorabilis redit. iam illud quaero 
num credibile sit grammaticum tam celebrem uel solius errore 
memoriae tam foede lapsum esse ut uiolato metro 'celtibero- 
sae' poneret pro 'celtlberosae', cum praesertim coniunctum il- 
lud 'celtiberosae Celtiberiae' plane absurdum sit. quod ad 
scripturam in V traditam 'cuniculosae' attinet, latinum qui- 
dem uocabulum habemus, sed quidnam ad notandum Egnatium j 
illud ualeat non perspicio. itaque qui quae supra monui de 
libri Catulliani in ipsa antiquitate corruptione recordatur, 
lectionem illam a Prisciano seruatam non abiciendam esse, ut 
hucusque fecerunt editores, sed quaerendum num quid bonae 
frugis ex ea reciperari possimus, mecum putabit. et hae qui- 
dem rationes nescio an Uossium adduxerint ut rescriberet 
'Celtis perosae'. potuit tamen leuiore remedio Catulli manus 
restitui. nimirum, mihi ut uidetur, Priscianus in Capri exem- 
plari 'celtisberose' inuenit, quod temere et inscienter mutauit. 
hinc lenissima usus correctione scribo: 'une de capillatis 
Celtis, uerose Celtiberiae fili'. hoc unum sane restabat ut 
hominem sibi perosum tamquam puerorum sectatorem exagi- 
taret Catullus. de 'uirosus' uoce cf. , quod ad rem pertinet, 
Gellius VI 12,5; quod ad formam, Ritschelius opusc. II 
779 sqq. et Lucilius VII fr. 14 ed. L. M. 

Addam his de Egnati persona suspicionem. quotiens eoiia 
longos istius capillos longamque barbam legi, totiens nescioquo 

casu uidere mihi sum uisus hominem philosophum. cumque 
propterea quod plurimos homines a Catullo commemoratos, 
de quibus aliunde notitiam habemus, poeticis studiis et ipsos 
deditos fuisse uidemus, etiam de eis de quibus nil traditum 
est idem nostro nos iure statuere posse mihi persuasissem *), 
eo deueni ut Egnatium Catullianum eundem atque poetam a 
Macrobio [Saturnal. VI 5, 2 et 12] adlatum ducerem. cuius 
aetatem si respicis (ponitur a Macrobio inter Accium et Lu- 
cretium Cornificiumque) , nihil hercle obstat quominus eum 
Catuili aequalem seniorem uocemus. ad carmina autem quod 
attinet, scripsit, utdecebat philosophum, de rerum natura li- 
bros aliquot. itaque et a tempore et a carminum genere bene 
se habet suspicio nostra. restat ut fragmenta Egnatii duo a 
Macrobio seruata adponam, quoad eius fieri potest, emendata. 
est autem sumptum utrumque ex primo de rerum natura 
libro. 

I. denique Mulciber ipse petens altissima caeli 
continuo it. 

traditur uersu priore obuersante metro 'mulciber et ipse ferens', 
quod non dubito quin recte emendauerim. porro altero uersu 
praebent codices 'contingunt', quod licet incerta, non tamen 
improbabili, ut puto, coniectura mutaui; cf. Uerg. Georg. III 
517 sq. 'it tristis arator maerentem abiungens fraterna raorte 
iuuencum'. 

II. roscida noctiuagis astris labentibu Phoebe 
pulsa loco cessit concedens lucibu fratris. 

rescripsi 'lucibu fratris': traditum est 'lucibus altis', quod, 
propterea quod Phoebi nascentis lux non recte dicitur 'alta', 
non potest retineri. praestat tamen fortasse 'lucibus almis'**); 
— sed misso Egnatio ad Catullum redeamus. 

*) si accuratiora de poetarum latinorum collegio sciremus, fortassc 
'contubernales' illos u. 1 commemoratos collcgii illius sodalcs appcllare 
liceret. 

**) data occasione Cornificii quod apud Macrobium sequitur frag- 

LV 7sqq.: 

femellas omnes, amice prendi, f 
quas uultu uidi tamen serenas. I 
a, uel te sic ipse flagitabam : 
'Camerium mihi, pessimae puellae!' 

non potest ineptius cogitari uoce 'tamen'. hoc enim pacto Catul- 
lus puellas tristes praeterisse, hilares prendisse se dicit. at 
talis distinctio repugnat naturae rerum. cum enim omnes 
puellae, tum vero meretriculae amatores captaturae, quales 
hic cogitandae sunt, hilarem laetumque uultum gerere solent 
in publico incedentes. quid autem Catullus ex femellarum 
ore seu sereno seu seuero de Camerii latebris conicere potuit? 
V tradit 'serena', quod in interpolatis quibusdam libris recte 
in 'sereno' mutatum est. pro 'uidi' autem corrigendum cen- 
seo 'uigili'. haec itaque poetae sententia est : se omnes puel- 
las apprehendisse ex eisque de amico quaesiuisse uultu ui- 
gili quidem (scilicet ut, siqua ore appareret confuso aut rubro, J 
inde indicium acciperet), sed tamen sereno, ne sibi seuero et 
immiti deterritae irataeque femellae de industria negarent. — 
uersu altero quod L. Muellerus archetypi scripturam 'a uel 
te sic ipse flagitabam' retinuit nullo modo possum probare. 
nam quod uir clarissimus illud 'uel sic' ad id quod sequitur 
'pessimae puellae' pertinere ait: primum non possunt uoca- 
bula cohaerentia 'uel sic' interiecto 'te' dirimi, cum nemo non 
'uel' cum 'te' coniungat. deinde uero Catullus aperte per 
iocum puellas uocat 'pessimas' (nos 'Teufelsmadchen' ; cf. 
XXXVI 9); at Muelleri explicatio, ut 'uel sic' diremptum 
nunc mittamus, non habet locum, nisi re uera poeta eas tam- 
quam scorta uilia designare uoluit. itaque mihi pro explo- 
rato est latere in litteris 'a uel' participium aliquod, quale 

mentum emaculabo ita 'centauros sedare bimembres'. Parisinus prae- 
bet 'fedare'. quod uulgo legitur 'focdare', non uideo quomodo cum L. 
Muellero coll. Uerg. Aen. II 55 interpretari liceat. — agitur de Centau- 
rorum rixa a nescioquo composita. 

est 'uisens' uel 'cernens', quod felicioribus indagandum reliu- 

quo. sed neque uerba sequentia 'te sic ipse flagitabam' a 

corruptione sunt immunia. nam perquam absurdum est illud 

'ipse'. quasi uero res magna sit, Catullum ipsissimum, ut 

uerbo Plautino utar, non per seruum aliquem, femellas inter- 

rogasse. equidem iam antiquo tempore librarium aliquem 

IDE et IPE commutasse censeo. legamus ergo 'te sic inde 

flagitabam' *). 

LXIII 18 sq.: 

hilarate erae citatis erroribus animum; 
mora tarda mente cedat; simul itc, sequimini. 

Cybeles animum quomodo futuri eius sacerdotes hilarare po- 
tuerint eo quod gradu citato ad eam currebant, difficile est 
dictu. immo Attin ut se ipsos hilarent socios admonuisse 
docent ea quae secuntur-uerba 'mora tarda mente cedat'. tra- 
dunt autem O 'erocitatis', G paulo corruptius 'crocitatis'. 
simpliciter hinc emendandum puto 'hilarate, io, citatis errori- 
bus animunV. nam in illo 'erocitatis' litterula 'e' ex uoce 
antecedenti 'hilarate' praue repetita est. 
ibid. 30: 

furibunda simul anhelans uaga uadit animum agens. 
habent O 'animagens', G 'anima gens'. unde, cum 'a' et 'ee' 
in scriptura langobardica uix possint dinosci, 'anime egens' 
id est, 'animae egens', corrigendum est. 
LXIV 12sqq.: 

quae simul ac rostro uentosum proscidit acquor 
tortaque remigio spumis incanduit unda, 
emersere freti canenti e gurgite uultus 
aequoreae monstrum Nereides admirantes. 
atque illic alma uiderunt luce marinas 
mortales oculi nudato corpore Nymphas 

nutricum tenus extantes e gurgite cano. 

' — . 

*) in fine huius carminis ex GO rcstituendum est 'dum uestri (= 
tui) sis particeps amoris'. qua clausula poeta beneuolum in amicum ani- 
mum optime expressit. 



u. 13 in V 'totaque remigio' scriptum est, quod ut nimis lan- 
guidum recte spreuerunt. licet autom 'tortaque', quod Itali 
reposuerunt, exemplis defendatur, mihi tamen semper uisum 
est reponere 'motaque', quippe quod uocabulum et mari tum 
primum remorum pulsu agitato melius conueniat et omissa 
scilicet littera initiali facillime corrumpi potuerit. praeterea 
adnotatione satis dignum est, Ouidium de Argo loquentem bis 
uerbo illo uti : metam. [VII 722] 'per mare non motum prima 
petiere carina' et amor. [II 11, 5] 'o utinam , nequis remo 
freta longa moueret, Argo funestas pressa bibisset aquas\ cf. 
praeterea Manilius [I 76] 'immotusque nouos pontus subdu- 
xerat orbes' et Ual. Flac. [V 44] 'nos ulla mouebimus ultra 
aequora'; Lucan. [V 449]. nequis enim mihi obiciat Catulli 
imitatorem Silium Italicum [VII 412]. 

ac tortus multo spumabat remige poutus, 
cum trepidae fremitu uitreis e sedibus antri 
aequoreae pelago simul emersere sorores, 

ibi quoque, cum codices tradant 'ac totus\ restituendum est 
'ac motus multo\ locus autem Silianus aperte docet, uersu 
14 'uultus' non, ut Hauptius [obs. crit. p. 34] uoluit, pro 
accusatiuo, sed pro nominatiuo iam antiquo tempore esse ha- 
bitum. sed de u. 14 longius disputandum est. praebet enim 
V 'emersere feri candenti e gurgite uultus\ dudum autem 
perspexere docti, nullo pacto Nymphis feros uultus posse at- 
tribui. porro, postquam u. 13 legimus 'incanduit unda', mo- 
leste ferimus uersu insequenti illud 'candenti gurgite'. sed , 
illud quod Schraderus reposuit 'freti canenti e gurgite', quam- 
quam uulgata lectione multo se melius habet, tamen duplici 
nomine displicet. nam et 'uultus' adiectiuo quodam non ad- 
posito nimis friget et pauperis scriptoris est u. 14 'canenti e 
gurgite' et u. 18 'e gurgite cano' scribere. ut enim in unico 
gurgitis uocabulo repetito nulla est offensio, ita est in eodem 
cum 'canens' uel 'canus' attributo bis coniuncto. scripsisse 
censeo Catullum: 

» 

emersere fero candentt* gurgite vultus. 
ad quae uerba ea quae secuntur 4 aequoreae Nymphae' per 
appositionem accedunt. — ubi autem 'candentis' in 'candenti 
e' corruptum est, 'fero' ab eo mutatum est qui 'gurgite' non 
duplici attributo instrui posse intellegeret. ceterum illa 'emer- 
sere fero gurgite' confirmantur eis quae loci Cattulliani non 
immemor auctor Dirarum scripsit [u. 57] 'cum subito emer- 
sere furenti corpora ponto'. quam apte autem Nymphis 'can- 
dentes uultus' dentur facile perspicitur. — 'candentis' pro 
'candentes' positum est, ut habes primo casu LXII 11 'ae- 
qualis', LXIV 276 'linquentis' ubi plura eiusmodi in adnot. 
crit. congessit Schwabius. — uersus 16 initium multorum tem- 
ptatum est coniecturis, quas utpote in mutata fundamenti critici 
condicione silentio possumus praeterire omnes. praebent autem 
G 'illa atque alia', O 'illa alia'. quomodo nos hanc lectionis 

illa 

diuersitatem interpretabimur? ita, puto, ut in V 'atque alia' 
scriptum fuisse dicamus. censeo autem 'illa' uocem nihilaliud 
esse quam correctionem alterius 'alia'; has enim uoces sex- 
centies in codicibus confusas esse notum est. iam tale uersus 
16 initium 'atque illa' reciperatis nobis ad perficiendam loci 
emendationem reminiscendum est, V non 'uiderunt', sed 'ui- 
dere' exhibere. hinc necessario eo ducimur ut inter 'uidere' 
et 'luce' uoculam aliquam intercidisse statuamus. dedit, nisi 
fallor, Catullus 

atque illa uidere beata luce marinas. 

ibid. u. 22-24. 

o nimis optato saeclorum tempore nati 
heroes, saluete, deum genus, o bona matrum 
progenies, saluete iterum. . . . 

uersum 24 'progenies saluete iterum' in V librarii errore 

omissum seruauit scholiasta Ueronensis ad Uerg. Aen. V 80 

[p. 94, 1 1 ed. Keil], ut tamen ultima uersus pars nunc perie- 

4 

rit. nimis autem patienter tulerunt editores illud 'o bona 
matrum progenies'. plane enim intolerabile est , siquid ego 
noui poetarum latinorum loquemii genus, matrum uox attri- 
buto quodam destituta. quid autem? eone nomine heroas 
saluere iubet poeta quod e matribus procreati suntV mirum 
quantum hoc post illud 'saluete deum genus' friget. alterara 
autem eamque iustam salutationis causam ex egregiis heroum 
facinoribus petere potuit debuitque poeta; uirtutes eorum u. 
51 commemoratae uno saltim uerbo hic attingendae erant. hic 

» 

V ueri uestigium apertissimum praebet exhibendo 'mater 1 . illud 
autem 'matre' cum, si uersu sequenti careas, plane sit ine- 
ptum, ab interpolatore profectum, esse non potest, cum con- 
tra et 'mater', quod V ipse, et 'matrum', quod scholiasta 
Ueronensis habet, utcumque interpolata uideantur ab eis qui 
quid illi 'matre' facerent ignorarent. legas 'o bona Marte 
progenies'. sic ex. gr. Tacitus [ann. I 3] 'Agrippam bonum 
militia'. 

ibid. 52 sqq.: 

uamque flueutisouo prospectans litore Diae 
Thesea oedentem celeri cum classe tuetur 
indomitos in corde gerens Ariadna furores. 

cum classe fugit qui complures habet naues, quarum in 
una aliqua ipse est collocatus. at cum scriptores ueteres, tum 
imagines Pompeianae et Herculanenses unam tantummodo 
Thesei puppem fuisse ostendunt. rescribas id quod etiam al- 
litteratione commendatur: 'Thesea cedentem celeri tum classe 
tuetur'. nam classem pro unica naui poni sat constat*). 

*) u. 56 'fallaci quae tum primum excita somno' O 'tune primum' 
tradit, unde corrigendum est 'tunc primum'. eodem errore X 3 in 0 
'tune repente' pro 'tunc repente' legitur. — u. 64 pro 'uelatum' reponen- 
dum esse 'niueum iam' (uel 'tum') dixi in Fleckeiseni annalibus 1872, 
p. 843. — u. 100 cum Ritschelius rcposuisset 'saepe magis fuluore ex- 
palluit auri', nuper 'fuluoris' uocabulum stabiliuit Buggeus ibid. p. 98. 

ibid. 111-: 

i 

nequiquam uanis iactantem cornua uentis. 
uani illi uenti uere sunt uani, id est nulli. O 'nauis 
praebet. legas l uacuis iact. corn. uentis'. — u. 119 recte re- 
posuisse mihi uidetur Buechelerus [in Fleckeis. ann. 1866 p. 
610] 'in gnata deperdita lamentatur', quamquam Uarronis 
Atacmi quo innititur fragmentum a Sergio [p. 564, 14 K.] 
seruatum minus bene tractauit idem. ita autem est traditum 
illud 'huic similis curis expedita lamentatur' afferturque a Ser- 
gio ut per praepositionem superuacuam ex' fieri soloecismum 
doceat. legendum est 'huic similis curis ex petra lamen- 
tatur'. nam neque uox illa dedecet Atacinum neque spon- 
deum in quarto uersus spondiaci pede pro dactylo positum 
apud Catulli aequalem mirabimur. — ceterum 'petra' uox sae- 
pius corruptelam passa est. apud Horatium [od. I 12, 9 — 13]: 

arte materna rapidos morantem 
fluminum lapsus celeresque uentos, 
blandum et auritas fidibus canoris 
ducere quercus 

recte perspexit L. Muellerus [praef. ad Hor. pag. XIV] non 

posse defendi illud 'quercus' post 'siluae' [u. 8] illa quam 

grammatici amplificationem per species uocant figura. neque 

tamen propterea stropha illa damnanda crat, immo insisten- 

dum in uia a Peerlkampio inita, qui pro 'quercus' reponen- 

dum 'cautes' coniecit, nimis id quidem uiolenter; tu medela 

multo leniore mecum restituas 'ducere petras'. alterum uocis 

'petra' corruptae exemplum alibi dabo. 

ibid. 139 sq.: 

at non hacc quondam blanda promissa dedisti 
uoce raihi, non haec miserae sperare iubebas. 

'blanda uoce' restitui ex O aperta ueritate. in eis quae se- 
cuntur datiuus 'miserae' correctis ceteris inusitatae illius 
constructionis exemplis reiculus est. practerea 'haec' uo- 

4* 

cula dcsiderat adiectiuum. dirimcndae sunt litterae ita 'mi- 
sera esperare' scribendumque (de 'esperare' cf. Lachnian- 
nus comm. Lucr. p. 232): 'non haec misera sperare iubebas'. 
iam pcr chiasmi quam uocant grammatici figuram sibi respon- 
dent cum 'haec misera* et 'conubia laeta', tum 'haec promissa' 
et 'optatos hymenaeos'. — de 'misera sperare' cf. u. 186 
'nulla spes\ 

ibid. 171 sqq. : 

Juppiter omnipotens, utinam ne temporc primo 
Gnosia Cecropiae tetigissent litora puppes. 

si Ariadna principium mali sui execrari uoluit, debuit il- 
lud repetere ab Androgei Athenas itinere. uide mihi porro 
quam plane praeter necessitatem bis idem dicatur u. 172 et 
u. 174. recte se habebit illud 'tempore primo', si reposueris 
'Gnosia Cecropiae tetigisset litora puppis.' ceterum iam antiquo 
tempore insedit uitium. nam id quod in V traditum est iam 
Macrobius [sat, VI 1, 42] legit, qui minus recte illud Uergilio 
[Aen. IV 656 sq.] obuersatum esse contendit. 
ibid. 178 sq.: 

Idomeneosne petam montes? a, gurgite lato 
discernens ponti truculentum ubi diuidit acquor. 

'ponti' 0, 'pontum' G praue tradit. non cadit autem in ser- 
monis Catulliani simplicitatem talis synonymorum cumulatio 
'discernens diuidit'. nam prorsus alia ratio est carminis sexa- 
gesimi tertii, ubi affectatum atque quaesitum est illud in utra- 
que uersus parte plane idem dicendi studium. praeterea 
'ubi' uocabulum , quocumque modo accipis , non habet inter- 
pretationem. emendandi periculum facturus (nam certam emen- 
dationem proferre se posse nemo facile contendat) aliquando 
lusi : k a, gurgite lato discernens ponti truculentum auidae inui- 
det aequor!', hoc est: cum montes patrius petere cupiam, pro- 
hibet mare. 

ibid. 184: 

praeterea nullo litus, Bola insula, tecto. 

neque litus nullo tecto est 1 latine dicitur neque illis 'sola 

insula' bene disrumpuntur uerba cohaerentia. uaria excogi- 

tauerunt uiri docti: mihi Catullus dedisse uidetur 'praeterea 

nudum litus, sola insula tecto'. recte autem 'tecto' uox ut 

a •nudum', ita a sola' pendet, quippe quod ; desolata' uocis 

significationem aequet. 

ibid. 212 sq.: 

namque feruut olim, castae cum moenia iliuae 
linquentem gnatum uentis concrederet Aegeus. 

displicet concredendi uocabulum uitae cotidianae magis quam 
cultae poeseos sermoni aptum. in V traditur 'cum crede- 
ret'. legas : 'castae tum moenia diuae linq. gnat. uentis 
cum crederet Aegeus'. 'cum' coniunctionis postpositae aliquot 
exempla attuli in Fleckeiseni annal. 1872 p. 630*). 
ibid. 272 sqq. : 

quae tarde primum clementi flamine pulsae 
procedunt leuiterque sonant plangore cachinni 
post uento crescente magis magis increbescunt 
purpureaque procul nantes ab luce refulgent: 
sic ibi uestibuli linquentis regia tecta 
ad se quisque uago passim pedc discedebant. 

*) u. 246 sqq.: 

sic funesta domus ngressus tecta patema 
morte ferox Theseus, qualem Minoidi luctum 
obtulerat mente immemori talem ipse recepit. 
neque Momus' neque uero 'ferox' sine addito quodam tolerari pos- 
sunt. quod olim couieci 'domus ingressus tecta paternae Martc ferox' 
nuuc uideo ab aliis praeceptum esse. non potest autem pulcrior opposi- 
tio excogitari quam haec domus ])atemae luctu obsitae et Thesei ob 
uictoriam superbi. uerba 'qualem Minoidi luctum obtulerat' , ut tandem 
desinant coniecturis uexari, adnoto imitatum essc eum qui Cirin scri- 
psit u. 289 'insanae luctum portauit alumnae'. 

ex O reposui 'leuiterque sonant', cum G 'leuiter sonant' 
praebeat. recte iam Mitscherlichius contulit Senecam [Agam. 
681] 'Ceysa suum fluctu leuiter plangente sonent'. — in uersu 
275 Mureto aliisque offensioni fuit illud 'nantes'. postquam 
enim iam in uersu superiore undae magis magisque increbuisse 
dictae sunt, eaedem, quippe quae semper uel mari tranquillo 
tiuitent, quam languide hic 'nantes' uocentur uix potest dici. 
sed uirorum doctorum conamina propterea a scopo aberraue- 
runt quod ad id quod sententia necessario requirit non satis 
animaduerterunt. nimirum qui modo u. 271 Auroram solis 
praenuntiam legimus, cum hic 'ab luce' (quod nisi ad solem 
ipsum non potest referri) deprehendamus, unde tam subito sol 
apparuerit nostro iure miramur. hinc autem loci emendatio 
petenda erat. rescribo: 'purpureaque procul nascente ab lucc 
refulgent'. recte autem Phoebi nascentis [cf. Lactantius de 
aue Phoenice u. 41] lux dicitur 'purpurea'; cf. ex gr. Neme- 
sianus [ecl. II 75] 'nondum purpureos Phoebus cum tolleret 
ortus nec tremulum liquidis lumen splenderet in undis'. quam- 
quam habet quo se commendet Lennepii coniectura 'purpureae- 
que'. — neque tamen hoc solum quod modo proliigasse nobis 
uidemur uitium uersus supra excripti contraxerunt. nam ne- 
que quam sanam interpretationem tradita lectio 'uestibuli' ha- 
beat neque quid Schraderi coniectura 'uestibulo' lucremur 
perspicio. est autem comparationis summa haec : ut mare luce 
noua paulatim insurgit et magis magisque uentis incitatur, 
ita qui tum in regia adsunt Thessaliae incolae, ubi deis lo- 
cum dare debent, celeri gradu ad fores properant exituuique 
quaerunt; quo plures autem insequebantur , eo ma^is primo- 
ribus pede citato erat abeundum. talem autem uoculam, qua 
multitudinis concitatae properaeque cum maris undis tumidis 
similitudo eluceat, nullo raodo omittere potuit Catullus, cum 
alioquin non stet imago. hinc suum restituo Catullo : 'sic ibi 
festini linquentis regia tecta'. 

ibid. 348 sqq.*): 



illius egregias uirtutes claraque facta 
saepe fatebuntur gnatorum in funerc matres, 
cum in cinerem canos soluent a uertice crines 
putridaque infirmis uariabunt pectora palmis. 

prauom est a latinitate illud 'in cinerem', siue pro 'ut cinere 

spargantur' siue pro 'ut tumulo iniciantur' accipis. porro ae- 

gre desideramus epitheton aliquod uocabulo 'uertice' additum. 

longe autem aliud quam quod uulgo fertur in V traditum 

est. nam pro 'in cinerem' praebet inciuium', porro pro 4 ca- 

nos' O inciuos', denique idem O 'crimen' pro crines' legit. 

hinc ultro nascitur emendatio certissima: 'cum imultum cano 

soluent a uertice c\inem\ siue uestigiis O insistens malis 'in- 

cano'. quamquam paene supertiuum est adferre exempla, tamen 

excribam Senecae uerba [Troad. 100] 'soluimus omnes Ia- 

cerum multo funere crinem; coma demissa est libera nodo'. 

ibid. 382 sq. : 

talia praefantes quondam felicia Pelei 
carmina diuino cecinerunt pectore Parcae. 

pro 'ceciuerunt' cum in V traditum sit 'cecinere', scribendum 
erat 'cecinere e pectore Parcae;' cf. Uergilius [Aen. III. 373] 
'atque haec deiude canit diuino ex ore sacerdos'. 
ibid. 394 sqq.: 

saepe in letifero belli certamine Mauors 
aut rapidi Tritonis era aut Rhamnusia uirgo 
armatas hominum est praescns hortata cateruas. 

numquam quid hic Kbamnusia uirgo sibi uelit mente per- 
spexi. uum tu umquam Nemesin deam hominum proeliis in- 
terfuisse apud ullum autiquitatis auctorem legisti? pacis eam 
fuisse amantissimam et, cum extincto Saturni regno bella ri- 



*) breuiter addo mo olim coniecissc u. 280 'nam quoscumque Pherue 
campis, quos Thessala maguis' ct u. 296 'quarn qtioudam triplici restri- 
ctus membra catena'. 

xaeque ubique orerentur, ultimam deorum terras reliquisse 

ueterum fabulae narrant. et tantopere ab huius numinis natura 

atque indole abhorrent proelia , ut nullo pacto illa a poeta 

quodam tamquam praesens bellantium uirorum hortatrix fingi 

potuerit. itaque non dubito quin merum librariorum uitium 

subsit. non habet autem altera uirgo hic locum quam Diana. 

cum igitur G 'ranusia', O autem 'ramunsia praebeant, scri- 

bendum puto 'aut rapidi Tritonis era aut Amaruima uirgo\ 

ibid. 401 sq.: 

optauit genitor primaeui funera nati 
liber ut innuptae poteretur flore nouercae. 

quae uerba haud uno uitio inquinata sunt. primum autem, 
siquid aliud, ineptum est illud 'optauit'. quid enim tum, si 
uoti non compos reddebatur patcr, si uixit uiguitque filiolus? 
optime Achilles Statius comparauit Salustii locum [Cat. 15, 2] 
'postremo captus amore Aureliae Orestillae . . . quod ea nu- 
bere illi dubitabat timens priuignum adulta aetate, pro certo 
creditur necato filio uacuam domum scelestis nuptiis fecissc'. 
neque hercle quid optauerit, sed quid fecerit genitor scire 
cupimus. scribendum est aperte 'patrauit geuitor'. deinde 
uersu altero ut 'innuptae' ita 'nouercae' pessime se habet. 
neque enim Catullus uocem 'innuptus' aliter quam hac signi- 
ficatione 'coniugis expers' adhibet. porro si sublatis e medio 
liberis e priore uxore genitis uacuam reddiderat domum pater 
scelestus, nouam quam duxit uxorem non nouercam fecit. 
itaque nos, qui interpretum artificia omnes nugas atrocissirae 
defensitantium nihil plane curamus, hacc corrupta esse statui- 
mus. nam Catullus, ut erat simplicissimi ingenii homo, tale 
quid dederat: ut ab hac parte liber nouam duceret uxorem. 
scribe: 'patrauit genitor primaeui funera nati, liber ut hinc 
nuptae poteretur flore nouellae\ et decet 'nouellus' uox Ca- 
tullum deminutiuorum amantissimum. 
LXVI 15sqq.: 

estne nouis nuptis odio Uenus V aime parentum 

frustrantur falsis gaudia laerimulis, 
ubertim thalami quas intra limina fundunt? 

non, ita me diui, uera gemunt, iuerint. 

haec uerba omnes quoad uideo critici leui pede transierunt. 
nam quod Heysius pro 'falsis' rescripsit ; salsis' nauci est, curn 
'falsis lacrinuilis' et 'uera gemunt' aperte sibi opponantur. 
illud autem 'parentum' quid sibi uelit nemodum interpretum 
exposuit, nisi quod unus Scaliger attulit fragmentum Callima- 
cheum [118 apud 0. Schneiderum] : 

?| ftals v xaTdxXeiOTos 
T-ffV ol cpaOL tsxovtss 
etivaiovs oagiofiovs 
ix&eiv loov 6M8Qcp. 

quod fragmentum ut ad nXoxctpov BtQovixrjq minime pertiuet, 
ita nec Catullo obuersatum esse uersus nostros scribenti ul- 
tro apparet. nam unica similitudo intercedit ea quod apud 
Callimachum texovieq, apud Catullum 'parentum' legimus. hoc 
autem 'parentum' siquis ita interpretandum putet, inuitas e 
domo parentum cedere puellas ad noui mariti domum transi- 
turas, neque cur 'gaudia parentum' pro 'parentes' sit positum 
neque quomodo puellae frustrentur lacrimis parentes neque 
uero quid ad parentes lacrimae intra tkalami limina fusae 
pertineant intellego. talis quam modo supposui sententia quo- 
nam modo iuste exprimatur ipse te docebit Catullus [62, 21]: 
J qui natam possis complexu auellere matris'. corruptam igi- 
tur censeo uocem 'parentum'. quam ut paulisper omittamus, 
reliqua optime procedunt. iam enim 'gaudia' intellegenda 
sunt Uenerea diciturque 'frustrari gaudia' eodem plane modo 
quo 'differre gaudia' apud Ouidium [met. 6, 514] et in inscri- 
ptione Pompeiana [1837 Zangem.]. expectamus autem fere 
additam esse causam, qua noua nupta diiTerat gaudia. quae 
morandi causa perfacilis est perspectu. legas: 

estne nouis nuptis odio Uenus? anne pauentes 
fnistrantur falsis gaudia lacrimulis? 

hoc enim melius uidetur quam 'pauentum'. 
ibid. u. 42sqq. 

sed qui se ferro postulet esse parem? 
ille quoque euersus mons est, quem maximum in oris 
prog»*nics Thiae clara superuehitur. 

male se habet illud 4 ille quoque euersus mons est\ nam 
omissum est id uocabulum, sine quo totum exemplum omnino 
nou stat, puta ferri. quod siquis facile e uersu anteeedenti 
mente suppleri dicat, ego boni esse poetae nego, ita ambigue 
loqui ut principalem enuntiationis alicuius notionem lectoribus 
relinquat ex coniectura addendam. nam uarii quibus Athos 
mons euersus sit modi excogitari possunt. itaque cum ferro 
potissimum eum succubuisse dicere uelit Catullus ferri notio- 
nem omino praetermittere non potuit. lego: 

quone ille euersus mons est eqs. 
ubi 'quone' in k quoque' corruptum est, uocularum traiectione 
metro claudicanti consulebant. — ualde autem illud 'quine', 
quod proxime accedit ad formulae 'quippe qui' significationem 
[cf. G. Hermannus in Jahnii annalibus 1841 p. 246] adama- 
uit Catullus; cf. c. LXIV 180; 183. LXVIII 91. 
ib. 59. 

hi dii uen ibi uario ne solum iu lumine caeli 

ex Ariadneis aurea temporibus 
tixa corona foret, sed nos quoque fulgeremus, 

deuotae flaui uerticis exuuiag: 
uuidulam a tiuetu cedentem ad templa deum me 

sidus in antiquis diua nouom posuit. 

excripsi uersum 59 qualem exhibent codices. dies autem, ut 
aiunt, me deficiet, si cuncta uirorum doctorum ad expedienda 
uerba deprauatissima uelim enumerare et refutare conamina. 
nam ne ea quidem quae sola in censum ueniunt, scilicet Hau- 

ptii 'Arduei ibi uario' et Ritschelii 'numen ibi uario', mihi 
ullo modo satisfaciunt. nam id quod Catullus scripsit, aperte, 
ni fallor, colorum in his uersibus oppositio indicat. quemad- 
moclum igitur u. 60 'aurea' et u. 62 'flaui' sibi respondent, 
ita corrupto illi 'hidii uen ibi' subesse debet quod 'uario' 
uoci oppositum sit. hinc quam saepe in codicibus ut 'c 1' et 
'd\ ita 'li' et 'n' [cf. ex. gr. LXIII 85 'adhorta lis' pro 'ad- 
hortaus' in V scriptum] inter sese loflum mutauerint contem- 
planti mihi ultro ex litteris traditis enascebatur hoc 'hic ni- 

i 

uen ibi\ quod nil aliud est nisi 'hic niueu' uel 'hic uiuci'. 

rescribamus igitur: 

hic, niuei uario ue solum iu lumiue caeli eqs. 

nam 'hic' pro 'tum' saepissime posuit Catullus, cf. X 24. 

LXIIII 270. LXVII 37. — simillime de plaga septemtrionali 

dicit Ualerius Flaccus [IV 204] 'orte niuali Arcados axe deae'. 

u. 63 dudum intellectum est, comain non posse 'uuidulam a 

fluctu' uocari, cum mare illa non tetigerit, sed derecta uia ex 

Arsinoes templo in caelum uecta sit. itaque Itali 'a fletu' 

restituerunt. potuit minore cum mutatione emendari 'uuidu- 

lam a luctu'. hoc enim uocabulo restituto quibusnam lacri- 

mis coma ficta sit uuida intellegitur, cum u. 51 legatur 'ab- 

iunctae paulo ante comae mea fata sorores lugebanV. 

ibid. u. 93: 

sidera cur itereut utinam coma regia tiam : 
proximus Hydrochoi fulgeret Oarion. 

uerba corrupta 'sidera cur iterent' nunc ex Lachmanui con- 
iectura ita scribuut 'sidera corruerint'. quod nullo modo pos- 
sum probare. nam neque decet comam tam impium uotum 
neque, ut uoti fieret compos , indej aliquid lucraretur. rectis- 
simo igitur iudicio docti Itali mihi uideutur correxisse 'sidera 
cur retinent?' non apte autem etiam in Lachmanniana scri- 
ptura cohaerent ea quae sequuntur. debuit enim coma di- 
cere: si nunc ego reddar Berenicis uertici, tum per me licet 

Oarion proximus fulgeat Hydrochoi. id est, tum sidera eorum- 
que motus nihil omnino curo. — pro 'utinam' O praebet 
'utina'. fuit, ni fallor, in Vi 'utia'; undo emendo: ui iam 
coma regia fiain, proximus' eqs. — 'fulgeret' est 'fulguret'. 
LXVIII 27sqq.: 

quare quod scribis Ueronae turpe Catullo 

esse, quod hic quisquis de meliore nota 
trigida deserto tepefactet membra cubili. 

intellexit Lachmannus [comm. Lucret. 287] per latinitatem 
non 'quisquis', sed 'quiuis' dicendum fuisse. addo neque 'quis- 
quis' neque 'quiuis' in loci sententiam quadrare. quid enim? num 
omnes loci non infimi homines tum temporis Uerouae ut ab- 
stinerent amoribus decuitV puto id caelibes tantum, non ctiam 
maritos decuisse. non dubium igitur mihi est quin corrigen- 
dum sit 'quod hic uiduus de meliore nota'. 
ibid. 57sqq. : 

qualis in aerei perlucens uertice montis 

riuus muscoso prosilit e lapidc, 
qui, cum de prona praeceps est ualle uolutus, 
per medium densi transit iter populi. 

egregie de uersu ultimo disputauit M. Hauptius [quaest. Ca- 
tull. p. 87sqq.]. qui quod pro 'densi' reposuit 'sensim', id 
recte a nuperrimis editoribus receptum est. idem tamen non 
agnouit etiam illud 'per medium' esse mendosum. nequeenim ullo 
pacto riuus iter publicum medium secuisse (nam aliam non 
uideo sanam uulgatae scripturae interpretationem), sed tantum 
iuxta illud lente lapsus itaque uiatoribus fessis leuamen 
praebuisse dici potest. quid scripserit Catullus iterum accu- 
rata singularum locutionum ex coutrario sibi obstantium con- 
templatio indicabit. nimirum ut 'sensim transit' illi 'praeceps 
uolutus est' respondet, ita in corrupta uoce 'medium' latere 
oportet quod illi 'prona de ualle' oppositum sit. legas k per 
campum sensim transit iter populi'; cf. Uergilius [Georg. III 

521] 'non qui per saxa uolutus purior electro campum petit 
amnis 1 . uidetur autem hoc loco is liber unde V originem duxit 
lectu fuisse difficillimus , ut librarius pro uocibus quas iam 
satis dinoscere nequiit utcumque illud 'per medium densi' re- 
poneret, fortasse non immemor eius quod c. LXVI 47 'per 
medium' legerat. — in uersu sequenti l dulce uiatori lasso in 
sudore leuamen' O id quod omnino rectius se habet 'uiatorum' 
praebet. itaque ex 'basso', quod in V pro iasso' traditum 
est, aliud quid eliciendum est. conieci 'uiatorum craaso in 
sudore' *). 

ibid. 84sqq. . 

posset ut abrupto uiuere coniugio. 
quod scibant Parcae non longo tempore abisse, 
si miles muros isset ad Iliacos. 

multum in his uerbis se torserunt uiri docti, cum bene illi 
intellegerent id quod V praebeat 'abisse' nauci esse. non po- 
test autem uox 'coniugio propter' u. 86 aliter quam pro 'con- 
iuge' accipi. sed hanc interpretationem necessariam si se- 
queris , minus apta euadet uocula 'abrupto'. pro qua cum O 
'ab in nupto' tradat, substituendum est 'absumpto uiuere 
coniugio'. uersui autem 85 eo egregie consuluit L. Muelle- 
rus quod pro inepto 'scibant' reposuit 'scirant'; restat ut pro 
'abisse' corrigamus id quod unice huc conuenit 'obisse'; de 
tempore perfecto cf. Reisigii schol. lat. § 290. nam litte- 
rulae 'o' et 'a' quot locis cum in omnibus libris antiquis tum 
in V confusae sint sat constat. sed locus Catullianus in 
memoriam mihi reuocat Ualerii Aeditui uersus dulcissiraos 
apud Gellium [XVIIII 9] seruatos, quos ilico subiciam emen- 
datos : 

dicere cum conor curam tibi, Pamphila, cordis, 
. <l uid mi abs te q«aeram: uerba labris obeunt ; 

*) u. 70 reponendum esse 'candida cura pede' monui in Fleckeiseni 
annal. 1872 p. 836. 

per pectus manat subiltu gelido mihi siulor: 
sic tacituSj subidus dum pudeo, pereo. 

uersu enim altero quod plerique legunt 'uerba labris abeunt', 

id plane alienum est ab Aeditui mente, cum nil nisi ioquor' 

significet; cf. Catullus [LXIII 74] 'roseis ut huic labellis soni- 

tus citus abiit'. Aedituus uero prae pudore se loqui non posse 

innuit. itaque pro 'abeunt' restituendum erat 'obeunt'. uersu 

tertio quod codd. praebent 'manat subido mihr utcumque 

supplere studui ; ultimo denique recepi certissimam H. Useneri 

[mus. Rhen. XIX p. 151] emendationem 'dum pudeo': tradi- 

tum est 'duplideo'. 

ibid. 136sq. : 

rara uerecundae furta feremus erae, 
ne nimium simus stultorum more molesti. 

quis, di boni, umquam fando uel legendo audiuit stultos ho- 
mines hunc habere morem, feminis esse molestosV quod si 
aliquando uerissimum est, num ideo licet hoc tamquam com- 
munem omnium stultorum morem designare? non scripsit 
hercle Catullus tam inepta, sed dedit quod uita cotidiana 
comprobauit : 'ne nimium simus tutorum more molesti'. de 
tutoribus eorumque supercilio omnia nota. 
ibid. u. 158sq. : 

et qui principio nobis terram dedit aufert, 
a quo sunt primo omnia nata bona. 

uerba in toto Catulli libro corruptissima uario modo sanare 
studuerunt docti eo successu ut duo quidem uitia egregie, 
correxerint. nam et Heysius in illo 'aufert' nomen 'Anser' 
latere felicissime intellexit et Hauptius in uersu minore 4 mi' 
ante 'omni' inserendo optime consuluit et metro et sententiae. 
tertia autem huius distichi macula adhuc medicum frustra cir- 
cumspexit. nam quod pro 'terram dedit' nuperrime L. Muel- 
lerus Mitscberlichium secutus dedit 'te tradidit', id grauissi- 
mam ob causam reiectaneum est. nam cum tradendi uer- 

bum hic non admittat nisi commendandi significationem, plane 
peruerse Catullo Allius olim commendatus esse dicitur, cum 
quae secuntur uerba 'a quo sunt primo mi omnia nata bona' 
sententiam plane contrariam expostulent. itaque praeterea 
scribendum erat 'uobis me tradidit'. qua re de coniecturae 
illius probabilitate multum detrahitur. mihi omni tempore 
poeta, cum quae in uersu pentametro leguntur uerba scriberet, 
de una Lesbia cogitasse est uisus. quid enim magis huius 
elegiae fini conuenit quam a Catullo etiam eius, a quo olim 
in Lesbiae domum ductus erat, commemorationem honori- 
ficam fieri? qui si re uera, ut Heysius coniecit, Anser fuit, 
quid mirum est quod poeta poetam ad Clodiam artis poeticae 
studiosissimam quaeque fortasse illius discipula erat duce- 
bat? ab hac autem pentametri uersus interpretatione profici- 
scendum est ad uersus prioris emendationem. in quo talis 
debet latere sententia: qui nobis puellam amatam dedit. 
genuinam distichi formam putamus fuisse hanc: 'et qui prin- 
cipio nobis taedam dedit Anser, a quo sunt primo mi omnia 
nata bona\ ita enim taedae uocabulo Propertius quoque usus 
est [I 8, 21] : 'nam me non ullae poterunt corrumpere taedae'*). 

LXXVI 11 sq.: 

quin tu animo offirmas atquc istinc tcquc reducis 
et dis inuitis desinis esse miser? 

lectionis uarietas in V haec est : 'qui tui ('tu' D) offirmas 
('affirmas' D)\ deinde O 'instincteque', G 'iustinctoque' le- 
gunt. non latet aliud in 'quitui' quara 'quitni' id est 'quid- 
ni'. ex 'instincteque' autem quamquam recte 'istinc' elicue- 
runt, tamen in 'teque' copula me quidem iudice non habet 
locum. est autem 'teque' corruptum ex 'tece', id est, tete'. 



*) c. LXXI 4 scribendum csse 'mirificast poena nactus utrumque 
malum' docui in Fleckeis. annal. 1872 p. 846. 

legamus ergo: 'quidni auimo offinnas atque istinc tete re- 
ducis'. 

LXVH 5sqq.: 

eripuisti heuhcu nostrae crudele uenenuin 
uitae, heuheu nostrae pestis araicitiae. 

pro 'heuheu' uersu priore G 'he heu', 0*'heu\ uersu altero 
O 'heu' praebent. ualde autem dubito num forma 'heuheu' 
antiqua sit; cf. Peerlkampius ad Hor. od. I 15, 9. utroque 
uersu ipsis codicibus ducibus 'eheu' restituendum est. 
LXXXXVI : 

si quicquam muteis gratum acceptumuc sepulcris 

accidere a nostro, Calue, dolore potcst, 
quo desiderio ueteres renouamns amores. 

non esse latinum illud 'a nostro dolore quo desiderio^, dudum 
intellexit Guarinus proposuitque 'quom des.' lenius uidetur 
uestigio libri O, qui pro 'quo' tradit 'que'. ita uti ut redda- 
tur poetae 'quei desiderio ueteres renouamus amores'. 
CXI: 

Aufilena, uiro contentam uiuere solo, 
nuptarum laus e laudibus eximiis. 

ita rescripsit Scaliger pro eo quod in V traditum est iaus 
est'. aegre autem in hac enuntiatione 'est' uocula caremus. 
mutatione fere nulla restitue 'nuptarum laus est laudibus e 
nimiis. 

m 

CXII: 

Multus homo es, Naso, neque tecum multus homost qui 
descendit: Naso, multus es et pathicus. 

Cum non aueat animus in huius distichi sordibus diutius morari, 
adponam illud emendatum: 'mundus homo es, Naso, neque 
tecum mundus homost qui te scindit: Naso, mundus es et 
pathicus!' — 'te scindit' Hauptio debeo. 
CXIH: 

Consule Pompeio primum duo, Cinna, solebant 
Mucillam : facto consule nunc iterum eqs. 

k Mucillam' rectissime ex Pleitneri emendatione reposuerunt 
Schwabius et L. Muellerus (nam 'Meciliam' V habet), puto 
tamen Catullum uulgi pronunciationem secutum 'Moecillam' 
scripsisse, ut ad 'moecha' uocem alluderet. deinde necessario 
flagitatur ut restituamus 'facto hoc consule nunc iterum\ - 

Cum semper emendandis carminibus eis quae anthologia 
quam uocare consueuimus latina continentur operam nauaui, 
tum hic quasi corollarii loco afferam quae neque inutilia ne- 
que harum rerum studiosis ingrata fore confidam. 

L 

In Riesii syllogae uolumine altero [p. 132 sqq.] hocextat 
carmen : 

Ergone supremis potuit uox improba uerbis 

Tam dirum mandare nefas? ergo ibit in ignes 

Magnaque doctiloqui morietur Musa Maronis? 

A scelus hoc dignum? soluetur littera diues 

Et poterunt spectare oculi, nec parcere honori 6 

Flainma suo? ductumque operi seruabit amorem? 

Pulcher Apollo ueta! Musae prohibete Latinae! 

Liber et alma Ceres, succurrite! uester in armis 

Miles erat, uester docilis per rura colonus. 

Nam docuit quid uer ageret, quid cogeret aestas, 10 

Quid pater autumnus, quid bruma nouissima ferret. 

Arbuta formauit, sociauit uitibus ulmos, 

Curauit pecudes, apibus sua castra dicauit. 

Haec dedit ut pereant, ipsum si dicere fas est! 

( Sed legum est seruanda fides; suprema uoluntas 15 

Quod mandat fierique iubet, parere necesse est\ 

Frangatur potius legum reuerenda potestas, 

Quam tot congestos noctesque diesque labores 

Hauserit una dies, supremaque uerba parentis 

Amittant uigilasse suum. si forte supremum 20 

Errauit iam morte piger, si lingua locuta est 
Nescio quid titubante animo non sponte sed altis 
Expugnata malis odio languoris iniqui, 
Si mens caeca fuit: iterum sentire ruinas 

Troia suas, iterum cogetur reddere uoces? 25 

Ardebit miserae post uulnera uulnus Elissae? 

Tam sacrum soluetur opus? tot bella, tot enses 

In cineres dabit hora nocens et perfidus error? 

Huc huc, Pierides, date flumina cuncta, sorores : 

Exspirent ignes, uiuat Maro ductus ubique 30 

Ingratusque sui studiorumque inuidus orbi 

Et factus post fata nocens. quod iusserat ille 

Sit uetuisse meum: satis est post tempora uitae. 

Immo sit aeternum tota resonante Camena 

Carmen, et in populo diui sul> numine nomen 35 

Laudetur uigeat placeat relegetur ametur! 

edidit hoc carraen Riesius ex codicibus Parisinis 2772, 7927, 
8069, 8093 a se et Bernensibus 165, 167, 172 ab Hageno 
conlatis et intra saec. IX— XI scriptis. ego ipse librum cele- 
berrimum Uaticanum 3252 saec. IX, qui olim Bembi fuit, et 
Monacensem 305 saec. XI contuli. hi autem codices omnes 
carmen nostrum ita ut supra excribendum curaui, si paruas 
quasdam differentias omittimus, unanimo consensu tradunt. 
itaque nulli obuium est dubitationi, quin illi ex uno fonte 
deriuati sint. ad idem autem carmen referendi sunt uersus 
in codice Uossiano 111 saec. IX extantes, qui apud Riesium 
leguntur p. 112: 

Nescio quid fugiente anima, non sponte sed altis 
Expugnata malis odio languoris iniqui 
Infertur Tyriae post uulnera uulnus Elissae? 
Sentiet applicitos turbata Sibylla uapores 

Et iurata mori nec cingula reddet Amazon? 5 
Di meliora date ac sensum reuocate nocentcm 
(Pace uiri liceat tanti), ncc commoda linguae 
Diuitis intereant, per quam Romana iuuentus 
Aeternum florere potest : quod iusserat ille, 
Sit uetuisse meum. nam post sua tempora uitae 10 

5* 

Non taceat, immo aeterna resonante Camena 
Laudetur placeat uiuat relegatur ametur! 

quos uersus cum ad carmen nostrum pertinere nemo non pri- 
mo statim obtutu animaduertat, tamen id mirantes nos habet 
quod fragmentum illud uersus haud paucos exhibet quorum 
in codicibus supra enumeratis nullum appareat uestigium. 
itaque cum in carmine tam parui ambitus non liceat statuere, 
ipsum auctorem duplicem eius recensionem instituisse, uno 
modo res illa explicari poterit, ut librarium archetypi, ex quo 
qui carmen integrum tradunt codices commemorati fluxerunt, 
uersus illos a libri Uossiani fragmento suppeditatos omisisse 
aiamus. quam opinionem iam olim a me conceptam non sine 
gaudio inueni coniirmatam, cum Romae codicem Palatinum 
487 saec. IX — X perlustrarem. qui liber ut alia poemata 
latina, de quibus mox accuratius dicemus, tum fol. 45 carmen 
nostrum totum continet ita ut eundem atque Uossianus eius 
finem praebeat. Palatini (quem abhinc P significabo) lectio- 
nibus diligentius inspectis mox duas codicum familias agnoui, 
quarum ea quae ex P et Uossiano ( U) constat ita alteri prae- 
stat ut ubicumque fere maiorem mereatur fidem. ceterum 
alterius familiae unum Bembinum (B) tamquam testem opti- 
mum fidissimumque exhibebo, quippe quocum, ut iam dixi, 
ceteri libri tantum non ubiuis congruant, cum autem non 
paucis difficultatibus carmen impeditum sit, locos eos quibus 
P et B inter se differunt quique nondum emendatricem ex- 
perti sunt manum percensebo. 

u. 4 haec P habet 'soluetur littera diues Nec poterunt 
spectare oculi nec parcet hiatu flamma pio tantumque operi 
seruauit honore\ quod lenibus quibusdam uitiis correctis quam 
longe praeferendum sit ei quod B tradit, uix attinet dicere. 
ceterum in hoc uitium ortum uidetur ex duplici scriptura 

'operi seruauit amorem', unde k honore' in uersus antecedentis 
finem expulso genuino uocabulo 'hiatu' inlatum est traxit- 

que cetera uitia. restant tamen etiam in scriptura libri P 
quaedam emaculanda. primum enim non intacta sunt haec 
'nec poterunt spectare'. nam id quod in B pro 'nec' legitur 
'et' uix ausim rectum affirmare, cum multo melius conueniat 
indignationi quam primis uersibus poeta exprimit, si post 
uerba 'soluetur littera diues' interrogandi signum ponimus. 
itaque pro 'Nec' reposuerim 'Hec\ id est 'haec'. deinde quod 
pro inepto illo 'ductumque' P praebet 'tantuque' ita mutan- 
dum censeo ut 'tantoque operi' rescribatur. — iam in eis qui 
secuntur uersibus [8— 17] causam, qua Apollinem Musas Libe- 
rum Cererem ut succurrant inuocauerit, ita poeta reddit ut summa 
Uergilii merita adductis eius Georgicis adumbret. in quibus 
uersibus quod ex P uersum adhuc plane incognitum lucramur 
id grati accipiemus; is enim post u. 11 haec inserit 'munera 
telluris largae ratione nouauit'. Uergilii meritis hoc modo 
expositis ita poeta secundum B pergit 'haec dedit ut pereant, 
ipsum si dicere fas est'. numquam autem satis miraberis 
priorum editorum stuporem, qui non animaduerterunt ante 
u. 14 hiare orationem. nam cum 'haec' ad ea quae uersibus 
antecedentibus praedicata sunt spectent, auctor Uergilium 
Georgica Romanis dedisse ut mox combureret dicit! apparet 
uersum illum stare non posse nisi praecedit Aeneidis com- 
memoratio. in his turbis succurrit nobis P haec exhibens : 

haec dedit ut pereant, ipsum si dicere fas est. 
illum ipsum aenean nescisset roma perennis 
docta maroneo caneret nisi pagina uersu. 

quae ita accipient sanitatem, si uersum primum feceris ulti- 
mum. est autem, ut puto, in propatulo duos uersus nouos in 
eo archetypo , unde et B et P originem duxerunt, in margine 
fuisse additos ; sic enim cur ei in B plane omissi, in P au- 
tem loco alieno inserti sint facillime perspicitur. ceterum 
uerba Mpsum si dicere fas est' recte suspectarunt Heinsius 
Burmannusque, qui parum tamen felicia protulere conamina. 

hoc enim ipsum 'ut pereant' non hercle eguit addito 'si dicere 
fas est\ sed id quod ipse auctor perdendi extitit suasor 
potuit aliquis non sine horrore effari. itaque scribendum est 
'haec dedit ut pereant ipso, si dicere fas est'; cf. Claudianus 
[de laud. Stil. II 256] 'hic quoque uicinis pereuntem gentibus' 
et Sulpicia [u. 60] 'quondam dum Lydis Smyrna peribat'. — 
u. 19—22 ita tradit P: 

auferat uua d i s cruciataque pec a frustra 
id ciuerem ferut ora nocens si lingua loquuta est 
nescio quid fugiente anima non sponte et altis. 

omittit igitur P uerba 19 'supremaque uerba parentis — 21 
iam morte piger' et horum duorum uersuum lpco unum prae- 
bet eumque mancum. neque enim illa l id ciuerem ferut ora 
nocens' cum eis quae praecedunt 'cruciataque pectora frustra' 
(ita enim supplenda uidentur quae nunc legi non possunt) ullo 
modo cohaerent. extant autem uerba 4 id cinerem ferunt ora 
nocens' paulo emendatiora in B loco plane alio u. 28, qui 
locus in P deest. contra uerba 'cruciataque pectora frustra' 
in B desiderantur. equidem ut inirum illum in utrisque co- 
dicibus defectum arte ac ratione explicem, ad eandem quam 
iam supra adhibui interpretationem confugio, nempe fuisse 

uersum illum 'cruciataque pectora frustra ' in margine 

additum. peccauit autem archetypi librarius eo quod, dum 
margini adscripsit, oculis ad carminis contextum aberrans illis 
'cruc. pect. fr.' plane aliena admiscuit: genuina igitur au- 
ctoris uerba post 'cruc. pect. fr.' periisse statuendum est. non 
aliam autem ob causam uerba illa in archetypo sunt addita 
quam quod librarii quadam neglegentia primitus omissa erant. 
iam si quaerimus quera in carmine nostro locum sibi uindicent 
illa, bene recteque post uerba 'si forte supremum errauit iam 
morte piger' inseri uidentur: nam quod in Uergilii morituri 
imagine iusto diutius commoratus est, non aegre feremus in 
poeta paulo loquaciore. 

Inde a uersu 22 'nescio quid' eqs U incipit, quocum P 
semper fere consentit. iam si uersus, quos B et P U familiae 
pro se quaeque seruarunt, inter se comparaueris, facile conce- 
des neutris nos posse carere. cum enim uerbis illis [u. 24— 
26] 'iterum sentire — uulnus Elissae' poeta clarissimas Ae- 
neidis historias breuiter perstringat, apparet eum non se con- 
tinere potuisse in Troiae excidio [Aen. 11] Didusque interitu 
[Aen. IV] commemorandis. hic P U ultro fere tamquam conti- 
nuationem nobis offerunt uersus illos 'sentiet applicitos — red- 
det Amazon', quippe quibus aliae Aeneidis narrationes nobi- 
les, puta de Sibylla Cumaea [Aen. VI] et de Camilla [Aen. 
XI] contineantur. quodsi his uersibus elucet nullam codicum 
familiam pro se solam genuina poetae uerba tradidisse, sed 
alteram ex altera esse suppleudam, etiani de ceteris uersibus 
idem nostro iure contendemus. ut autem quam clarissime 
perspiciatur harum turbarum in communi archetypo origo, 
pagina sequenti exprimendum curaui archetypi folium tale 
quale fere mente finxi. nimirum is qui familiam PU pro- 
creauit librarius non descripsit fere nisi uersus in margine 
extantes, cum coutra familiae B genitor eis plane neglectis 
ipsum tantummodo contextum secutus sit. nos igitur uersus 
margini adscriptos sic, ut res ipsa et argumenti series iussit, 
in contextum inseruiraus. recta autera ratiocinatione nos usos 
esse in archetypo restituendo. docent uerba illa id cinerera 
ferut ora nocens' in P loco plane alieno scripta. quae uerba 
cum iusto loco iu sola B familia seruata sint, demonstrant 
librarium eius codicis, unde PU profluxerunt, adhuc ipsum 
contextum ob oculos habuisse, cum alioquin non esset unde 
per errorem illa peteret. atque haec quidem in uniuersum: 
nunc de singulis quas poetae uerba contraxerunt corruptelis 
uideamus. qua in re ita uersabor ut minora quaedam a me 
nmendata, quae commendatione uix egeant, praeterraittam. 
u. 20 quae B praebet 4 si forte superbum errauit iam morte 
piger' sensu sunt destituta. reiculum autera est id quod nu- 

perrimus editor ex Heinsii coniectura recepit supremum', cum 
iam uersu antecedenti id uocabulum legatur. cum autem in 
hoc carmine, cuius uerba in B praesertim — ut uu. 5 et 6 
clare demonstrant — tot tantasque corruptelas passa sunt, 
non nimis anxie traditis litteris inhaerere interdum deceat 
criticum, rescripsi id quod a sententia unice flagitatur 'si forte 
prementi errauit iam morte piger'; cf. ex. gr. Ciris [316] 'cum 
premeret natura, mori me uelle negaui'. — idem cadit in 
uersum 25 'iterum sentire ruinas Troia suas, iterum co- 
getur reddere uoces 1 : neque enim absonum illud 'reddere 
uoces' correxisse puto Heynium, cum 'reddere poenas' pro- 
poneret. > equidem quod posui 'cogetur sidere in ignes' — 
cf. Uerg. Aen. II 624 — libenter abiciam, siquis leniore re- 
medio sanare uerba sciet. — u. 30 'uiuat Maro ductus ubi- 
que\ quod pro inepto illo 'dtictus' olim in Fleckeiseni an- 
ualibus [1873 p. 63] conieci, id nec nunc muto. — in ultimis 
uersibus solus B dignus est quem in restituendis poetae uer- 
bis sequamur; nam in PU libroruin archetypo, cum librarii 
festinatione ex duobus uersibus unus euasisset, hic postea 
quocumque modo correctus est. unice autem rectam puto u. 
34 lectionem in B obuiam 'aeternus', ad quod uerbum sup- 
plendum est 'Uergilius', cuius scilicet carmina omni tempore 
a Musis cantari finguntur. — u. 35 uerba 'in populo diui sub 
numine nomen' uix ullam a latinitate defensionem habere 
puto. dedi 4 diui sub nomine numen', id est: audiat in populo 
'diuus Uergilius' et ita quasi numen colatur. 

Restat ut carmen totum a nobis haud paucis uersibus 
auctum et pro uiribus emendatum apponam adiecta omni le- 
ctionis uarietate: 

Ergone supremis potuit uox improba uerbis 

tam dirum maudare nefas? ergo ibit in ignes 

magnaque doctiloqui morietur Musa Maronis? 

Oetauiani cesaris augusti uersus de laudauda ac adfirmanda arte Uer- 
gilii post mortem illius incipiunt B . Epigramma Aug. Caesaris quod 

a, scelus indignum! soluetur littera diues? 

haec poterunt spectare oculi nec parcet biatu 5 

flamraa pio tantoque operi seruabit honorem? 

pulcher Apollo ueta! Musae prohibete Latinae! 

Liber et alma Ceres succurrite ! uester in aruis 

miles erat, uester docilis per rura colonus. 

nam docuit quid uer ageret, quid cogeret aestas, 10 

quid pater autumnus, quid bruma nouissima ferret. 

munera telluris largae ratione nouauit: 

arbuta formauit, sociauit uitibus ulmos, 

curauit pecudes, apibus sua castra locauit. 

illum ipsum Aenean nescisset Roma perennis, 15 

docta Maroneo caneret nisi pagina uersu : 

haec dedit ut pereant ipso, si dicere fas est? 

'sed legum est seruanda fides: suprema uoluntas 

quom mandat fierique iubet, parere necessest'. 

rumpatur potius legum reuerenda potestas 20 

quam tot congestos noctisque dieque labores 

auferat una dies supremaque uerba parentis 

amittant uigilasse suum. si forte prementi 

errauit iam morte piger cruciataque frustra 



Aeneidos Ucrgl (1 cnm lineola transuersa) cremare uetuit P, Item epi- 
gramma a. cesaris in confirmatione eornndem librorum U inscribunt. 

2 in B: ad P f| 4 a P: at B: indignum P: hoc dignum B \\ 5 
haec scripsi : Nec P et B | oculi ; malim foci parcet hiatu P : parcere 
houori B 6 pio P: suo B tantoquc o. s. honorem scripsi: tantuque 
o. seruauit honore P ductumque o. seruauit amorem B 8 aruis scri- 
psi: armis BP uester docilis B: docilis etiam P 12 omittit B. 
large et nouabit P, correxi 14 locauit P: dicauit B 15 et 16 omit- 
tit B nescisset roma perennis P (litterae inclinatae lectu sunt dif- 
ficillimae) : 17 in P ante 15 positus est; traieci | ipso scripsi : ipsum 
BP i 18 fides et supr. B supprema P 19 quom scripsi : quo BP 

fie 

quod uulgo pararique iubet parare P necesse est B P 20 rumpa- 
tur P: fraugatur B || 21 tot congestos uulgo : tot congestas B totum ge- 
stos P | noctisque P: noctesque B dieque scripsi : diesque BP || 22 
auferat P : hauserat B. | d s P | uerba supremaque — 24 piger om.P \\ 28 

pectora , si lingua locutast 25 

nescio quid fugiente anima non spoute, sed altis 

expugnata malis odio languoris iniqui, 

si mens caeca fuit: itertun sentire ruinas 

Troia suas, iterum cogetur sidere in ignes? 

infertur Tyriae post uulnera uulnus Elissae? 80 

sentiet applicitos turbata Sibylla uapores 

et iurata mori, ne cingula reddat, Amazon? 

tam sacrum soluetur opus? tot bella, tot enses 

in cinerem dabit hora nocens et perfidus error? 

di, meliora date ac sensu reuocate parentem 35 

(pace uiri liceat tanti), ne commoda linguae 

diuitis intereant, per quam Romana iuuentus 

aeternum florere potest uerumgu* tenere. 

huc huc, Pierides, date flumina cuncta, sorores : 

exspirent ignes, uiuat Maro lectus ubiquc! 40 

ingratusque sibi studiorumque inuidus orbi 



amittant uulgo: amittat B | prementi scripsi: superbum B supremumt 
Heinsius \\ 24 iam Oudendorpins : in B | 24 et 25 cruciataque pec 
Hll a frustra P, qnod suppleui et transpvsui. porro P addit: id cinerem 
ferut ora nocens quod utpote e u. 34 praue sumplnm deleui : in B haec 
omnia desttnt. || 25 locuta est B: loquuta est P || 26 fugiente anima 
P U: titubaute animo B j et altis P || 27 iniquis P || 28 et 29 omittunt 
PU || 29 sidcre in igncs scripsi : redderc uoces B reddere poenas Hey- 
nius 1 1 80 infertur U : ardebit B unitur P, unde incutitur conicias \ ty« 
riae P tiriae U : miserae tt \ helissae U alissae B \ 31 et 32 omittil B 
|| 31 applicator P | sibilla U uapores U: \\\ pore P || 32 ne scripsi: 
nec PU | singula V | reddet uvlgo | mazon 17, corr. manu sec. 
|| 88 et 84 omittunl P U 1 34 in cinerem dedi ex P (cf. ad u. 
25).- in cineres B | hora uulgo: ora BP an ira? I; 85—39 omittit 
B [ 35 dii U: om. P \ sensu — parentem P : sensum — nocentem U 
36 nc scripsi: nec PU 37 diuites et iuuenta P 38 aeternam 
P j forere U | uerumque tcnere scripsi : uerum quod iusserat ille P t/, 
qui uu. 39—42 nocens omittunt \< 40 exspirent cod. Doruillianus : et 
spirent B \ lectus scripsi: ductus B 41 sibi scripsi: sui B | 43 sit U : 
s i B P uetuisse meum B U : uetuissem ista P | sacer est post uulgo : satis 
est post B nam post sua P U u. 44 ex B dedi: non taceat immo ae- 

et factuB post fata nocens quod iusserat ille, 
sit uetuisse meum: sacer est post tempora uitae. 
immo sit aeternus tota resonante Camena 

cannen et in populo diui sub nomine numcn 45 
laudetur uigeat placeat relegatur ametur! 



terna resonantae (resonate U) camena PU \\ Ab^omitinnt PU | nomine 
numen scripsi: numine nomen B | 46 uigeat placeat B: placeat uiuat 
PU. 

n. . 

Parua illa quae nunc anthologia latina continentur car- 
mina miro saepe casu ad nos peruenerunt, uehiti librarii 
post maioris ambitus opera, siqua pagina paginaeue pars ua- 
cua erat. tum haud raro uersiculos illos ut explerent spatium 
in usum uocabant. admodum autem probabile est saeculi 
decimi quinti doctos Italos qui libris mss. non paucis usi sunt 
nunc deperditis eiusmodi poematia multa reperisse repertaque 
descripsisse. tale est quod ego aliquando in codice Riccardiano 
2939 saec. XV plurima Italorum eius aeui poetarum carmina 
continenti deprehendi: 

Incerti auctoris: 

Baiarum dum forte capit sub mollibus umbris 

fessus Amor somnum murmure captus aquae, 
ipsa facem accurrens gelida celauit in unda, 

ut ueteres flammas uindicet, alma Uenus. 
quam primum Hquor ille aeternos concipit ignes, 5 

igne nouo (quisnam crederet?) arsit aqua. 
rlammiuomis igitur fumant haec balnea lymphis, 

quod facula una omnes uincit Amoris aquas. 

legitur u. 3 'accurres' et u. 6 'arsit aquas'. — uere antiquos 
esse hos uersus cum res ipsa clamat. tum docet inscriptio 'in- 
certi auctoris' (nam carminibus nouiciis suus semper auctor 
adscriptus est) et id quod sequitur carmen itidem 'Incerti au- 

toris. Ad Puellam de niue', quod in Anth. lat. 706 legitur. 

— in eodem Riccardiano post Martialis quaedam carmina 
[XI 18] 'donasti Lupe rus sub orbe nobis' [VIII 21] 'ad Ce- 
sarem Domitianum: si quid forte petam', [VIII 12] 'uxorem 
quare locupletem' hi inueuiuntur uersiculi: 

Lucr etia. 

Dicite, cum melius cadere ante Lucretia posset, 

cur potius post uim inaluit illa mori? 
crimine se absoluit manus illa habitura coactae 

ultorem et patriae depositura iugum. 
quam bene contempto laccrat sua pectora ferro, 5 

dum pariter famae consulit et patriae! 

u. 4 'uultorem' et u. 5 'contempto sacra sua' scriptum extat. 

— his duobus anecdotis adiciam tertiuin, quod utpote uni- 
cum celeusmatis antiqui exemplum cognitione admodum di- 
gnum est. ex codice Santeniano gramm. lat. saec. VIII uel 
Vini [mss. Diez. B. 66] pag. 279 (praecedit pagg. 277, 278 
Columbani ad Fidolium epistula) descriptum et inter descri- 
bendum hic illic correctum aliquaudo mihi dono misit L. 
Muellerus. 

Heia, uiri, nostrum reboans echo sonet heia ! 
arbiter effusi late maris ore sereno 
placatum strauit pelagus posuitque procellara 
edomitique uago sederunt pondere fluctus. 

heia, uiri, nostrum reboans echo sonet heia! 5 
annisu parili tremat ictibus acta carina. 
nunc dabit arridens pelago concordia caeb' 
uentorum motu praegnanti currere uelo. 

heia, uiri, nostrum reboans echo sonet heia ! 

aequora prora secet delfinis aemula saltu 10 
atque gemat largum promat seseque lacertis, 
pone trahens canum deducat et orbita sulcum. 

heia, uiri, nostrum reboans echo sonet heia! 

aequore flet Corus: uocitemus nos tamtn heia. 

conuulsum remis spumet mare : nos tamen heia. 15 
uocibus adsiduis litus resonet: tamen heia! 

u. 2 'effisi', corr. L. Muellerus — 7 'dabitur ridens', correxi. 
— 8 'pregnanti concurrere', correxi. — 11 4 et que\ corr. L. 
Muellerus — ib. 'gemet\ correxi — 12 'et' addidi — 14 

e 

'achoresultet portus nos tainen heia', emendare studui — 16 
'tamen' add. L. Muellerus. 

Explicit. 



Corrigenda. 

p. 17, I. 18 legas 'uendituram esse'. 
p. 27, 1. 3 'perspiceret. tandem'. 
p. 42, 1. 33 'patet'. 

